open-index/open-wikipedia-markdown huggingface dataset:
萬國碼

一九九一年，西儒創**萬國碼**，欲通萬邦之文。初僅二萬餘符，今則十六萬有五，浩如煙海，包羅萬象。舉世文字之用，莫不以此為圭臬。

此法之妙，在於貫通四海文字，使殊方絕域之文，皆得相通。英吉利字母、阿拉伯數目、漢字、梵文，以至蠻荒奇字，無不兼收並蓄。雖然，其中艱難，莫過於辨別漢字異同。蓋漢字行於中原、日本、朝鮮，形同義異者不可勝數，誠非易事也。

萬國碼之本，在於規範字符。每字各有定位，名曰碼位。始自零，終於百一十一萬四千一百一十一。其中尚虛者，遠過今用，蓋為後來預留之也。

今之電腦，皆以此法為經。泰西諸國之機，無不內建萬國碼。環宇網絡文字之傳，亦多賴之。自二〇〇八年始，萬國碼之用，幾遍寰區。

此法之益有三：便於電腦之用，利於萬邦共譯，可傳文字於無窮。然亦有未盡善者：或難協漢字繁簡，或難辨異邦字形，或未盡收古文僻字。

萬國碼雖見功效，然猶有可議之處。如漢字之處置、日韓文字之編纂，皆未臻完善。天竺諸文之排比，亦時有扞格。凡此種種，俟來者而精進之。
## 據
*撮譯自英文維基相關文章
分類:電腦
太初 (前秦)

**太初**，前秦高帝之年號也。始於三八六年十一月，止於三九四年六月，凡九年。

## 史
太元十一年，秦哀平帝崩，高帝即位，大赦境內，改元太初。

## 大事
太初九年七月，前秦末主立，改元延初。

## 生
*太初二年，愛爾蘭島之主保聖人聖帕特里克生。
*太初七年，魏明元帝生。
*太初九年，天竺僧求那跋陀羅生。

## 卒
*太初元年，晉廢帝崩。
*太初元年，西燕威帝崩。
*太初元年，晉王獻之卒，善書法。
*太初元年，秦哀平帝崩。
*太初元年，西燕王段隨崩。
*太初元年，西燕帝慕容瑤崩。
*太初元年，西燕主慕容忠崩。
*太初二年，羅馬艾莉亞弗拉西拉卒。
*太初三年，晉康樂縣公謝玄薨。
*太初三年，秦烈祖崩。
*太初七年，羅馬帝瓦倫提尼安二世崩。
*太初八年，吐蕃拉托托日贊普薨。

## 紀年
:

分類:前秦年號
太初 (西秦)

**太初**，西秦高祖之年號也。始於三八八年六月，止於四〇〇年七月，凡十三年。

## 大事
*太初元年四月，秦高祖稱河南王。
*太初元年九月，西秦遷都金城。
*太初五年秋，後涼太祖遣其弟寶伐秦，於青石關南岸開戰，死傷過萬。寶，即後涼文帝。
*太初七年，西秦滅前秦。
*太初十三年，秦高祖遷都苑川。
*太初十三年，西秦降於南涼，又降於後秦，四〇九年復國，立元更始。

## 生
*太初五年，魏明元帝生。
*太初七年，天竺僧求那跋陀羅生。
*太初九年，西羅馬帝佩特羅尼烏斯馬克西穆斯生。
*太初十一年，宋范曄生，通史學。

## 卒
*太初元年，晉康樂縣公謝玄薨。
*太初元年，秦烈祖崩。
*太初五年，羅馬帝瓦倫提尼安二世崩。
*太初六年，吐蕃拉托托日贊普薨。
*太初九年，後燕成武帝崩。
*太初九年，晉孝武帝崩。
*太初九年，晉尼曇備卒。
*太初十年，晉尼僧基卒。
*太初十一年，後燕惠愍帝崩。
*太初十一年，後燕昌黎王崩。
*太初十三年，燕將盧溥卒。
*太初十三年，後燕盧煥卒。
*太初十三年，後涼大司馬呂弘卒。
*太初十三年，秦襄平令段登卒。
*太初十三年，吐谷渾可汗視羆薨。
*太初十三年，晉東亭獻侯王珣卒。
*太初十三年，晉望蔡公謝琰卒。
*太初十三年，晉將桓寶卒。
*太初十三年，晉謝肇卒。
*太初十三年，晉謝峻卒。
*太初十三年，南涼西平公楊軌卒。
*太初十三年，南涼田玄明卒。
*太初十三年，晉太皇太后李陵容崩。
*太初十三年，晉尚書王雅卒。
*太初十三年，晉臨湘侯車胤卒。
*太初十三年，北魏將軍李粟卒。

## 紀年
:

:

分類:西秦年號
太初 (南涼)

**太初**，南涼烈祖之年號也。始於三九七年正月，止於三九九年十二月，凡三年。

## 史
後涼龍飛五年正月，烏孤叛涼，自稱大都督、大將軍、大單于、西平王，改元太初，即出代涼，攻克金城，於街亭敗涼將軍竇荀。

## 大事
太初元年，南涼建國。

## 生
太初二年，晉史家范曄生。

## 卒
*太初元年，晉尼僧基卒。
*太初二年，後燕惠愍帝崩。
*太初二年，後燕昌黎王崩。

## 紀年
:

分類:南涼年號
太初 (劉宋)

**太初**，南朝宋元兇劉劭之年號也。始於四五三年二月，止於四五三年五月，凡三月。

## 史
元嘉三十年，以巫蠱事，宋文帝欲廢太子。劉劭聞之，遂與始興王濬共謀，將兵闖宮弒父，自立為帝，改元太初。僅三月，即為武陵王駿所破，兵敗被執殺，史稱元兇。駿者，即宋孝武帝。

## 大事
太初元年，太子劉劭弒父，自立為帝，旋被廢殺。

## 生
太初元年，法蘭克人維達斯特生。

## 卒
*太初元年，匈奴王阿提拉崩。
*太初元年，宋文帝崩。
*太初元年，北魏太武帝赫連皇后崩。
*太初元年，日本允恭天皇崩。
*太初元年，日本木梨輕皇子薨。
*太初元年，宋始興王劉濬薨。
*太初元年，宋帝劉劭崩。
*太初元年，宋潘淑妃卒。
*太初元年，南朝宋殷皇后崩。

## 紀年
:

分類:劉宋年號
元封 (南詔)

**元封**，南詔孝恆王之年號也。始於七八八年，止於八〇八年，凡二十一年。
## 大事
*元封元年，南詔王遣東蠻主入唐。
*元封四年，唐韋皋遣使招南詔。
*元封五年，唐韋皋遺南詔王書約共襲吐蕃。
*元封六年，南詔王遣使上表歸唐。
*元封七年，南詔與唐結盟敗吐蕃。
*元封七年，唐遣使冊南詔。
## 生
### 元年
*阿拉伯詩人艾布泰馬姆生。
*新羅哀莊王生。
### 二年
唐范陽郡公盧商生。
### 三年
唐詩人李賀生。
### 四年
唐河東縣子裴休生。
### 五年
*教皇阿德里安二世生。
*唐太原郡公白敏中生。
### 六年
*唐惠昭太子生。
*唐司徒魏謨生。
*唐進士周墀生。
### 七年
唐邠國公杜悰生。
### 八年
*中法蘭克帝洛泰爾一世生。
*唐穆宗生。
### 九年
*阿拔斯哈里發穆阿台綏姆生。
*唐宰相劉瑑生。
*唐宰相蕭倣生。
### 十二年
*唐太尉蔣伸生。
*吐蕃贊普朗達瑪生。
*唐歸義軍節度使張議潮生。
### 十四年
*阿拉伯學者金迪生。
*唐岐國公王承元生。
### 十五年
*唐吏部尚書畢諴生。
*日本詩人小野篁生。
*吐蕃贊普赤祖德贊生。
### 十六年
*唐詩人杜牧生。
*唐沛國公劉從諫生。
### 十七年
日本中納言藤原良房生。
### 二十年
唐僧良價生。
## 卒
### 元年
唐僧馬祖道一卒。
### 三年
日本桓武天皇皇后藤原乙牟漏崩。
### 四年
唐義武節度使張孝忠卒。
### 八年
教皇阿德里安一世卒。
### 十年
*拜占庭帝君士坦丁六世崩。
*唐宰相關播卒。
### 十一年
*唐宰相盧邁卒。
*新羅元聖王崩。
### 十二年
唐懷素卒，善書法。
### 十六年
拜占庭伊琳娜女皇崩。
### 十七年
*英國學者阿爾昆卒。
*唐陸羽卒。
### 十八年
*唐德宗崩。
*唐僧惠果卒。
*唐相賈耽卒。
*唐南康郡王韋皋薨。
### 十九年
*日本桓武天皇崩。
*唐青州刺史李師古卒。
*唐順宗崩。
### 二十一年
唐邠國公杜黃裳卒。
## 紀年
:

:

:

分類: 南詔年號
大同

**大同**，梁武帝之年號也。始於五三五年，止於五四六年，凡十二年。

## 大事
*大同二年，梁賀拔勝等歸西魏。
*大同二年，梁陳慶之破侯景。
*大同七年，越南李賁逐梁督護，又破林邑國之攻，稱尊號。
*大同七年，百濟遣使請學、工、醫，梁武帝遣工匠、畫師、醫師往百濟。
*大同十年正月，李賁稱越帝，建元天德。
*大同十年三月，梁武帝改京口北固樓為北顧。
*大同十一年，梁楊瞟討李賁。
*大同十二年，梁嶺南冼夫人航海收海南，屯南灘浦。
*大同十二年，賀琛上書梁武帝，指其四惡政。
*大同十二年，陳武帝大破李賁。
*大同十二年，梁武帝捨身同泰寺講經。
*大同十二年，梁禁用破陌錢。
*大同十二年，梁以蕭詧為雍州刺史。
## 生
*大同四年，日本敏達天皇生。
*大同七年，隋文帝生。
*大同七年，隋齊國公高熲生。
*大同七年，北齊蘭陵王高長恭生。
*大同七年，唐孫思邈生，醫者也。
*大同七年，學者曹憲生，梁、隋、唐時人。
## 卒
*大同二年，梁陶弘景卒。
*大同十二年，西魏邳國公蘇綽卒。
## 紀年
:
:

分類: 蕭梁年號
電池

**電池**，裝置也，所以轉自有之化學能而為電能者。以預存之能，轉爲電能，以資外用，如是則廣義之電池。

又謂**電瓶**、**電芯**。閩東語名之**電涂**。

## 型號
乾電池之型號，其常見者如左：

分類:物理
太初 (西漢)

**太初**，漢武帝之年號也。始於前一〇四年，止於前一〇一年，凡四年。

## 大事
太初元年五月，改歷，用太初歷，以建寅之月為歲首。

## 生
*太初二年，羅馬文人蒂羅生。
*太初三年，羅馬凱撒大帝生。

## 卒
*太初元年，努米底亞王朱古達崩。
*太初元年，漢儒者董仲舒卒。
*太初二年，古羅馬盧基里烏斯卒。
*太初二年，漢倪寬卒。
*太初二年，漢牧丘恬侯石慶薨。
*太初三年，匈奴兒單于薨。
*太初四年，匈奴呴犁湖單于薨。
*太初四年，漢楚節王薨。
*太初四年，漢文覺卒。
*太初四年，埃及王后克婁巴特拉三世崩。

## 紀年
:

分類:漢年號
中大同

**中大同**，梁武帝之年號也。始於五四六年四月，止於五四七年四月，凡二年。

## 大事
*中大同元年，梁嶺南冼夫人航海收海南，屯南灘浦。
*中大同元年，賀琛上書梁武帝，指其四惡政。
*中大同元年，陳武帝大破李賁。
*中大同元年，梁武帝捨身同泰寺講經。
*中大同元年，梁禁用破陌錢。
*中大同元年，梁以蕭詧為雍州刺史。

## 生
*中大同二年，唐安邑縣公裴矩生。
*中大同二年，周帝太后朱滿月生。

## 卒
*中大同元年，西魏邳國公蘇綽卒。
*中大同二年，齊神武帝崩。
*中大同二年，不列顛亞瑟王薨。

## 紀年
:

## 並立年號
*武定：東魏孝靜帝之年號
*大統：西魏文帝之年號
*天德：李南帝之年號
*章和：高昌王麴堅之年號
*建元：新羅真興王之年號

分類:蕭梁年號
馬氏文通

《**馬氏文通**》，原名《**文通**》，清光緒二十三年出版，馬建忠著。援泰西語言學理，述漢文之語法，統系備定，中土莫之先。而中土語法學，亦濫觴於斯。
## 概述
《文通》憑拉丁之語法，復考中土虛字之說，獨成一家，以析漢文章法。書分十卷。卷一《正名》，辨名物也。卷二至卷九，凡實詞、虛詞，別類論述之。卷十論句讀，是句法之總論。漢語語法諸端，《文通》靡不賅備。

漢語之詞類，《文通》九分之：
*實詞
**名詞
**代詞
**動詞
**靜詞
**狀詞
*虛詞
**介詞
**連詞
**助詞
**嘆詞

又七分語句：
*起詞
*止詞
*語詞
*表詞
*轉詞
*司詞
*加詞

《文通》既梓，軒飛語法之圃，成一時之規範。若章士釗《中等國文典》、陳承澤《國文法草創》、楊樹達《高等國文法》、黎錦熙《新著國語文法》，皆因《文通》體系。至呂叔湘《中國文法要略》、王力《中國現代語法》，亦爲《文通》所鑠。

## 引據


分類:漢語言學著
丁丑 (竇建德)

**丁丑**，隋末夏王竇建德自立之年號也。終始於六一七年，凡一年。

## 大事
*丁丑元年，竇建德於樂壽稱長樂王，定年號。
*丁丑元年，隋涿郡南都留守薛世雄援東都，至河間，為竇建德所破。

## 生
*丁丑元年，吐蕃贊普松贊干布生。
*丁丑元年，新羅僧元曉生。

## 卒
*丁丑元年，隋東郡公翟讓卒。
*丁丑元年，隋末大儒王通卒。
*丁丑元年，隋興縣公楊義臣卒。

## 紀年
:

分類:隋年號
人慶

**人慶**，夏仁宗之年號也。始於一一四四年，止於一一四八年，凡五年。

## 大事
*人慶二年，夏立太學。
*人慶三年，金割地與夏。
*人慶三年，西夏尊孔子為文宣帝。

## 生
*人慶三年，金顯宗生。
*人慶四年，宋光宗生。
*人慶四年，宋人黃裳生。
*人慶五年，金全真道人丘處機生。

## 卒
*人慶三年，南宋河南郡公宇文虛中卒。
*人慶三年，金濮王韓企先薨。
*人慶三年，齊帝劉豫崩。
*人慶三年，宋將劉子羽卒。
*人慶四年，宋牛皋卒。
*人慶五年，日本睿子內親王薨。
*人慶五年，金越國王完顏宗弼薨。
*人慶五年，宋將梁興卒。

## 紀年
:

## 並立年號
*紹興：宋高宗之年號
*咸清：西遼感天后蕭塔不煙之年號
*皇統：金熙宗之年號
*廣運：大理憲宗之年號
*永貞：大理景宗之年號
*天興：金熬羅孛極烈之年號
*大定：李英宗之年號
*康治：日本近衛天皇之年號
*天養：日本近衛天皇之年號
*久安：日本近衛天皇之年號

分類:西夏年號
人知

**人知**，宋雷進自立之年號也。未詳其所立之年限，或曰在一一三〇年。

## 史
南宋建炎四年，雷進稱帝，建元正法，人知當在正法之後。

## 大事
人知元年，疑似改元。

## 生
*人知元年，耶路撒冷王鮑德溫三世生。
*人知元年，宋徽國公朱熹生。

## 卒
*人知元年，宋畫師李唐卒。
*人知元年，英格蘭什魯斯伯里伯羅貝爾德貝萊姆薨。

## 紀年
:

分類:宋年號
丁丑

**丁丑**，干支也，位次十四。前者丙子，後者戊寅。論陰陽五行，天干之丁屬陰之火，地支之丑屬陰之土，是火生土相生。
分類:干支
廣安 (葛榮)

**廣安**，北魏時葛榮所自立年號也。始於五二六年，止於五二八年，凡三年。

## 史
魏孝昌二年，葛榮殺叛將元洪業，遂領部眾，自號天子，國號齊，定元廣安。後乘勝進兵，得河北數州縣，擁眾數十萬。廣安三年，相州一役，為爾朱榮所俘殺。

## 大事
廣安三年，爾朱榮破葛榮義軍。

## 生
*廣安三年，魏公主元姑娘生。
*廣安三年，陳宣帝生。

## 卒
廣安三年，魏孝明帝崩。

## 紀年
:

## 引據
《資治通鑑·卷一百五十一》

分類:北魏年號
廣安 (大理)

**廣安**，大理上德帝之年號也。始於一〇七七年，止於一〇八〇年，凡四年。

## 大事
廣安四年，楊義貞復起事，弒君而自立，改元德安。

## 生
*廣安二年，蘇格蘭王亞歷山大一世生。
*廣安三年，日本堀河天皇生。
*廣安三年，法國彼得阿伯拉生。
*廣安三年，宋昭懷皇后生。

## 卒
*廣安元年，遼臣蕭岩壽卒。
*廣安元年，北宋詩人邵雍卒。
*廣安元年，北宋儒者張載卒。
*廣安二年，宋魯國公曾公亮卒。
*廣安四年，丹麥王哈拉爾三世崩。

## 紀年
:

分類:大理年號
國立高雄師範大學

**國立高雄師範大學**，略稱高師大，在高雄市。今有生員凡八千餘人，書藏近四十萬冊。

## 史
民國四十三年肇於高雄，時名曰臺灣省立高雄女子師範學校。五十六年廢校，改設臺灣省立高雄師範學院。六十九年改隸，曰國立高雄師範學院。七十八年易名國立高雄師範大學。

## 校區
今有校區二，曰和平、曰燕巢。

## 學院
學院凡六，曰教育、曰藝術、曰文學、曰管理學、曰理學、曰科技。

## 附屬中學
六十七年臺灣省立高雄師範學院附屬實驗學校立校，六十九年易名國立高雄師範學院附屬高級中學，七十八年改名國立高雄師範大學附屬高級中學。

## 它典
* 國立高雄師範大學
國立高雄師範大學附屬高級中學

**國立高雄師範大學附屬高級中學**，略云**高師附中**，在高雄市苓雅區。

## 史
民國六十七年肇建，時名曰臺灣省立高雄師範學院附屬實驗學校，六十九年易名國立高雄師範學院附屬高級中學，七十八年改為國立高雄師範大學附屬高級中學。

## 它典
* 國立高雄師範大學附屬高級中學
李嘉祐

**李嘉祐**，字**從一**，唐趙州人，天寶七年進士。上元二年為台州刺史，有詩名，有集一卷刊於《郡齋》。又嘗中台郎竇常贊之曰：「雅登郎位，靜鎮方州。」

## 據
*《台州府志》
廣運 (西梁)

**廣運**，南朝西梁惠宗之年號也。始於五八六年正月，止於五八七年九月，凡二年。

## 大事
廣運二年，隋滅西梁。

## 生
廣運元年，唐武陽縣公李大亮生。

## 卒
*廣運元年，隋申國公李穆卒。
*廣運元年，隋郕國公梁士彥卒。
*廣運元年，隋杞國公宇文忻卒。
*廣運二年，突厥沙缽略可汗薨。
*廣運二年，日本用明天皇崩。

## 紀年
:

## 並立年號
*至德：陳後主之年號
*禎明：陳後主之年號
*開皇：隋文帝之年號
*延昌：高昌王麴乾固之年號
*建福：新羅真平王之年號

分類:西梁年號
達魯花赤

**達魯花赤**，元太祖所立，通於蒙古，意為「掌印者」，官行督官之責。常為色目人所掌。明初廢。
老爺嶺

**老爺嶺**，在滿洲，主山在吉林省東，蛟河市、永吉縣、舒蘭縣界也。餘脈入黑省東南，隸長白山系。老爺嶺自西南伸東北，西抵鏡泊湖、牡丹江，東至穆棱河。長二百公里，寬三十公里，方三萬二千六百公里，高六百或千米，山體主以新生代玄武岩，頂峯海拔千二百八十四米又七十釐米。

黑省闢自然保護區於老爺嶺，以其東北虎棲息故。東北虎者，國之珍獸，故劃地護之。近年監查，其舉成效，東北虎安居於焉，乃欲作「東北虎豹國家公園」。老爺嶺山高林密，林木繁多，故設林場，亦蘊礦產，產煤、金。

## 位居
老爺嶺在吉林省東，西臨吉林、舒蘭二盆地，東隔蛟河盆地，山分二水，一側拉法河，一側第二松花江支流。山伸東北，接張廣才嶺於北，南過松花湖，鄰吉林哈達嶺。老爺嶺乃長白山餘脈，數脈會聚，北抵完達山，分二江：牡丹江共穆棱河。

## 地貌
山中高，峰圓鈍，海拔六百或千米，相對海拔六百米上，北低南高。有三巔峯，老爺嶺峰、康大砬子、楊木大頂子，皆千米峰。山南即松花湖，山高林密。

山中降水豐厚，流水侵蝕，河谷深峻。山體玄武岩源火山，蓋其長白脈裔也，後水流磨蝕，河谷盆地叢生。

## 地質
嶺西伊舒地塹，嶺東蛟河盆地，乃斷陷盆地也，控於北或東北向斷裂帶。此斷塊山地，所構花崗岩，主以華力西期、燕山期，佐以二疊系變質岩、侏羅系火山岩，昇乎新構造運動。

## 氣候
年均溫二又十分之三攝氏度或三又二分之一攝氏度，無霜日百二十六日或百三十八日，寒處無霜百日，年均降水五百三十毫米。

## 引據
廣初

**廣初**，吳越武肅王之年號也。未詳其所立之年限，當在寶正之後。疑在九三一年間。

## 史
吳越武肅王數改元，有年可考者為天寶、寶大與寶正。後唐長興三年，武肅王崩，故廣初、正明二元當在九三一年與九三二年間。

## 大事
廣初元年，疑似改元。

## 生
*廣初元年，遼穆宗生。
*廣初元年，北宋濟陽郡王曹彬生。
*廣初元年，唐許王李從益生。
*廣初元年，宋將楊美生。

## 卒
*廣初元年，唐橫海節度使孔循卒。
*廣初元年，閩奉國節度使王延禀卒。
*廣初元年，唐護國節度使安重誨卒。
*廣初元年，日本宇多天皇崩。
*廣初元年，拜占庭皇帝赫里斯托弗羅曼努斯崩。
*廣初元年，羅馬教宗斯德望七世崩。

## 紀年
:

## 引據
王應麟·《玉海》

分類:吳越年號
廣運 (北漢)

**廣運**，北漢英武帝之年號也。始於九七四年正月，止於九七九年五月，凡六年。

## 史
廣運元年，北漢改元。六年，宋太宗親征北伐，遼援兵亦被擊退，英武帝降宋，北漢亡。

## 大事
*廣運二年，上為遼冊為大漢英武帝。
*廣運六年五月甲申，英武帝降宋，北漢亡。

## 生
*廣運元年，宋文人楊億生。
*廣運元年，李太祖生。
*廣運五年，拜占庭佐伊女皇一世生。

## 卒
*廣運元年，唐文人徐鍇卒。
*廣運元年，北宋慶州刺史姚內斌卒。
*廣運元年，羅馬教宗本篤六世崩。
*廣運元年，後晉出帝崩。
*廣運二年，宋懿德皇后崩。
*廣運二年，高麗光宗崩。
*廣運三年，宋太祖崩。
*廣運三年，宋武寧軍節度使王全斌卒。
*廣運三年，拜占庭共治者齊卡米薨。
*廣運五年，南唐後主崩。
*廣運五年，英格蘭王愛德華崩。
*廣運六年，宋燕王趙德昭薨。

## 紀年
:

## 並立年號
*保寧：遼景宗之年號
*開寶：宋太祖之年號
*太平興國：宋太宗之年號
*明政：大理應道帝之年號
*天尊：于闐王尉遲達磨之年號
*中興：于闐王尉遲達磨之年號
*元興：定安王烏玄明之年號
*太平：丁先皇之年號
*天延：日本圓融天皇之年號
*貞元：日本圓融天皇之年號
*天元：日本圓融天皇之年號

分類:北漢年號
漢文經緯

《**漢文經緯**》，又譯《**中國文法學**》，嘉貝蘭著，刊於西元一八八一年（清光緒辛巳年）。所究，古漢語之文法也。

## 概要
《經緯》分三卷，凡五百四十九頁。首卷曰導論。概述漢種之源、漢語之史、方言之異、漢字之要。次卷曰分析系統。漢語之語法，其見象也殊繁。是卷詳析言筌，提要勾玄，以明各類語法意義。第三卷曰綜合系統。語言所以構詞，以造句，以綴篇，以極志之所之，悉是卷所原本。

是書所引例句，皆古漢語原文，又註其音，意譯爲德文，復明示所自。

## 論述
昔泰西語言學士，好以形態爲繩，斷語言之優劣，思想之深淺，乃至民種之軒卑。印歐諸語，變形豐富，西人用是自矜。演至十九稘，業不有是論矣。嘉氏生乎是時，應乎是勢，不軌印歐，謂云諸語多樣，各有完備之處，妄斷完闕，是不可以。乃至寬他而律己，質其疑曰：「名物獨一，語音反殊異，遂以多音指一名；主語業已知矣，而動詞又有所後綴，以辨施事之方：何不憚煩也。形態之繁，發諸生民本能，實精力之過餘也。」故云以印歐爲軌，實不可取。遂欲探求漢語之神氣。編書之時，雖援印歐語學之名，亦採中土實字、虛字之辨。以漢字有可名詞可動詞者，不爲不多，故云：「活字、死字，必也辨之。」

《經緯》有共時、歷時之辨。嘉氏三分古漢語：一曰前古典時期，其體云上古文，以《書》《詩》《易》《禮》《爾雅》爲選；一曰古典時期，體云中古文，揭表者則《老子》《孔子》《韓非子》《莊子》《荀子》；一曰後古典時期，體云下古文，其選則佛教、程朱理學著作等。亦留意文體之異。云承傳之文言與當時之俗語，其異絕殊。後世書語，若朱熹之哲學評論，每間直語。元代以降，有文體曰演義者，若《三國》，若《水滸》，則去文言也殊遠矣。

## 評騭
周法高評之曰：「中國古代文法諸卷，至今猶可舉爲名著者，《漢文經緯》也。」又云：「以語法理論觀之，嘉氏則葉斯卜孫之師。」

## 引據

分類:漢語言學著
南亞

**南亞**，亞洲之分域也，在喜馬拉雅山南，方四百九十五萬公里，口十七億餘，多宗婆羅門教、回教、佛教。

## 國家
*阿富汗
*孟加拉國 
*不丹
*印度
*馬爾地夫 
*尼泊爾
*巴基斯坦
*斯里蘭卡
葛榮

**葛榮**，元魏鮮卑人，河北義軍之首。

## 紀
葛榮本懷朔鎮將。孝昌二年正月，原懷朔鎮兵、五原降戶鮮于修禮等率北鎮流民於定州之左人城起兵，榮亦從之。八月二十七日，賊帥元洪業斬修禮，請降於魏。榮殺洪業而自立為主，复領眾起事。

九月，榮得賊帥杜洛周之眾，北趣瀛州，魏廣陽忠武王深自交津引兵躡賊而進。十五日，榮至白牛邏，率輕騎襲章武莊武王融，殺之。榮乃自稱天子，定國號齊，建元廣安。

既而，深引軍還，行幸定州，定州刺史楊津疑深有異，乃遣毛諡討深，深走之，諡呼人逐深。深與左右間道奔博陵界，值榮之遊騎至，劫之詣榮。義臣見深，頗有喜者，榮新自立，甚惡之，恐左右奉深為主，遂殺之。

三年正月初七日，賊陷殷州，擒斬殷州刺史崔楷，進圍冀州。三月，榮圍信都久，魏以金紫光祿大夫源子雍為北討大都督，以救信都。

十一月，榮之圍信都，自春及冬不去，冀州刺史元孚厲士，晝夜拒守。己丑，以魏軍糧儲已盡，而外無援，於是榮陷信都，執孚。以城中居民，盡驅出，凍死者什六七。時孚之兄祐為防城都督，亦被賊所獲。榮集將士，議孚兄弟二人之事。孚兄弟各自引咎，爭相為死，都督潘紹等數百人，皆叩頭請求死之以活孚。榮曰：「此皆魏之忠臣義士。」遂將孚同禁者五百人皆赦。

魏以子雍為冀州刺史，使與北道大都督裴衍率兵討榮。十二月二十日，其至陽平東北之漳水曲，榮率眾十萬擊之，擊殺子雍與衍等。相州吏民聞冀州已陷，子雍等敗績，人人自危，無計自保。相州刺史李神鎮定自若，神色不改，撫其士卒，大小致力，榮雖盡攻，然終不克。

永安元年二月，榮率眾攻殺洛周，併收其眾。三月二十六日，榮陷魏之滄州，獲滄州刺史薛慶之，滄州軍民死者十有八九。六月，榮軍乏食，榮乃遣其僕射任褒率眾向南侵犯，至沁水縣。魏以元天穆為大都督東北道諸軍事，帥宗正珍孫等討榮。榮聞魏軍來伐，遂引軍退守相州城北。

八月，葛榮圍鄴，眾號百萬，遊兵已過汲郡，所至殘掠。魏柱國大將軍爾朱榮上表請討葛榮。九月，爾朱榮率精騎七千，以侯景為前鋒，由間道兼行，東出滏口，攻義軍，賊恃眾輕敵，兵力分散，為爾朱榮所破。時葛榮起兵日久，橫行於河北，爾朱榮眾寡非敵，人皆論曰爾朱榮絕無取勝之理。葛榮聞之，喜動顏色，命其軍曰：「榮善圖，諸人俱辦長繩，至則縛之也。」自鄴以北，列陳數十里，箕張而進。爾朱榮潛軍於山谷，以為奇兵。命督將已上三人為一處，處有數百騎，令所在揚塵鼓譟，使賊不測多少。又以人馬逼戰，刀不如棒，勒軍士齎袖棒一枚，置於馬側，至戰時慮廢騰逐，不聽斬級，以棒棒之而已。分命壯勇所向衝突，號令嚴明，戰士同奮。爾朱榮身自陷陣，出於賊後，表里合擊，大破之。於陣擒葛榮，餘眾悉降。以賊徒既眾，若即分割，恐其疑懼，或更結聚，乃下令各從所樂，親屬相隨，任所居止。於是群情大喜，登即四散，數十萬眾一朝散盡。待出百里之外，乃始分道押領，隨便安置，咸得其宜。擢其渠帥，量才授任，新附者咸安，時人服其處分機速。以檻車送葛榮赴洛，冀、定、滄、瀛、殷五州皆平。

## 引據
*《魏書》
*《北史》
*《北齊書》
*《資治通鑑》

## 注


分類:北朝列傳
廣運 (西夏)

**廣運**，夏景宗之年號也。始於一〇三四年八月，止於一〇三六年，凡三年。

## 大事
*廣運元年，夏景宗稱制改元。
*廣運元年，夏景宗攻宋府州。
*廣運元年，夏宋龍馬嶺之役。
*廣運二年，夏景宗兵敗。
*廣運三年，夏景宗拘天竺僧。
*廣運三年，夏景宗取回鶻三州。
*廣運三年，夏景宗改革兵制。

## 生
廣運元年，日本後三條天皇生。

## 卒
*廣運元年，拜占庭帝羅曼努斯三世崩。
*廣運元年，蘇格蘭王馬爾科姆二世崩。
*廣運元年，波蘭王梅什科二世崩。
*廣運二年，宋仁宗之郭皇后崩。
*廣運二年，納瓦拉王桑喬大帝崩。
*廣運二年，英格蘭、丹麥、挪威王克努特崩。
*廣運二年，法國諾曼底公羅貝爾一世薨。
*廣運三年，夏景宗妃索氏薨。
*廣運三年，日本後一條天皇崩。

## 紀年
:

## 並立年號
*景祐：宋仁宗之年號
*正治：大理聖德帝之年號
*重熙：遼興宗之年號
*通瑞：李太宗之年號
*長元：日本後一條天皇、後朱雀天皇之年號

分類:西夏年號
大理上德帝

**大理上德帝**諱**廉義**，**段**姓。大理國第十二帝，居上五年，建元上德、廣安，史家以其前一年號稱之謂上德帝。

熙寧八年即位，立元上德，高智昇得掌大理國政。九年，上德帝嘗遣使入貢宋廷。楊允賢雖敗，然楊氏之勢猶存，元封三年，楊義貞再起事，弒君而立，改元德安。高智昇遣子昇泰起兵討逆，誅楊義貞，立上德帝從子壽輝，自為布燮，以子昇泰為繕闡侯。壽輝者，史稱上明帝。

分類:大理本紀
竇沖

**竇沖**，武都人也。仕前秦，為左將軍。太元五年，唐公洛反，沖與步兵校尉呂光討擒之。後屢引兵擊西燕。十八年，沖自恃其才，請封天水王，秦主苻登弗許。沖遂叛，自稱秦王，建元元光。十九年，沖敗奔汧川，為氐酋仇高所執，送於後秦，自是不知所終。

## 引據
*《晉書·卷一百十五·載記第十五》
*《資治通鑑·卷一百四》
*《資治通鑑·卷一百五》
*《資治通鑑·卷一百六》
*《資治通鑑·卷一百七》
*《資治通鑑·卷一百八》

分類:十六國列傳
雷進

**雷進**，南宋初人。及金人南下之機，從陳萬信謀反。陳萬信被平，建炎四年八月十四，雷進復反宋，改元人知，應鐘相作亂。尋為宋高宗遣兵所平定。

## 引據
《宋史/本紀第二十六》

分類:宋列傳
竇建德

**夏王**諱**建德**，**竇**姓，本出扶風平陵，貝州漳南人。隋末河北義軍之首，漢大司空融十七世孫，遼東宣王拓玄孫。

世為農，嘗為里長，尚豪俠，為鄉黨所重。大業七年，隋煬帝募兵討高句麗，建德從軍，為二百人長。見兵民痛苦，義憤不平，遂拒東征，並助同縣孫安祖率數百人入漳南東境高雞泊，舉兵抗隋。及後，舉家被隋兵所戮，率所部二百人投清河高士達部。先後破魏刀兒、宇文化及、孟海公等，立國號曰夏，稱雄於河北。

武德四年五月，將兵救王世充。唐太宗破建德於虎牢關，執送長安，高祖命斬於市。年四十九。

## 宗室
*妻：曹皇后
**有一義子，建德為唐太宗所獲，眾欲推為王

## 陵墓
其葬地在泰安，一曰在偃師、太康。

## 引據
*《舊唐書》
*《新唐書/卷八十五/列傳第十》

分類:隋列傳
搗衣

**搗衣**，民俗也。織畢布帛，舒之於砧，以棒擊之，以求柔軟熨貼，便於裁衣。多行於秋夜。

古詩詞中，以杵聲凄冷，又稱**寒砧**，以表惆悵，或征人離婦，或遠別故鄉。
分類:習俗
太康

*夏王，見**[[太康 (夏王)]]**
*晉武帝之年號，見**[[太康 (晉)]]**
*縣名，見**[[太康縣]]**
羣理研究

凡生民事變，統會而發微，謂之**羣理研究**，通譯**社會研究**。
## 界説
原羣之學，演進日久。名界之説，曾不相類。九家之言，悉列如下。

美國《社會學辭典》曰：「凡民羣之中，隨有情景，定程是用，以解惑，以證臆，以發明現象，以揭櫫現象之繫連，此謂羣理之研究。」

德國《布羅克家斯大百科全書》曰：「格致羣理，自有具法，可以經驗爲據，是羣理研究也……研究之基，奠於科學理論與方法論……記者採訪、實地調查、征詢、分析、實驗，皆羣理研究之技。」

謝應寬等人，合譯《社會調查與研究》，曰：「羣理研究，自有統會，以發掘新事實，證驗舊事實。所以研究者，欲掲事實之次序、交互、因果也。事實又爲自然律所統制，推演是律，亦須爲羣理之研究。」

《中國大百科全書·社會學卷》曰：「凡民羣見象，以科學格之，用是致知、闡釋、原理，是爲羣理研究。」
## 調查
至社會見象，究其一端，所憑具術，謂之**羣理調查**，通名**社會調查**，此廣義也。而狹義之調查，則指蒐集材料之法。
## 引據

分類:群學
仲康

**仲康**，生卒年不詳，一作**中康**、**仲盧**，**姒**姓，姒啟之子，太康之弟，夏后氏之君也。

后羿廢太康，臨朝八年，以諸侯不服，不得已立仲康為王。中康嗣位，仍都於斟鄩。在位七年，崩。

## 宗室
### 父祖
*祖：夏禹
**父：夏后啟

### 兄弟
*長兄：太康
*次兄：元康
*三兄：伯康
*五弟：武觀

### 子
相

## 引據
《史記·卷二·夏本紀第二》

## 注


分類:夏本紀
太康 (晉)

**太康**，晉武帝之年號也。始於太康元年四月，止於太康十年，凡十年。

## 史
咸寧六年四月，晉滅吳國，統一中國，改元太康。

## 大事
*太康元年，晉六路伐吳。
*太康元年，晉王渾逼近長江。
*太康元年，晉軍平定荊州。
*太康元年，吳軍三萬渡江迎戰晉軍。
*太康元年，晉軍逼近建業。
*太康元年，吳末帝降晉。
*太康元年，晉武帝賜吳末帝爵歸命侯。
*太康二年，晉選吳官人五千人入宮。
*太康二年，遼西鮮卑慕容涉歸寇晉昌黎。
*太康三年，晉罷秦州，併雍州。
*太康三年，晉嚴詢破慕容涉歸。
*太康三年，晉張華被譖。
*太康四年，晉魏舒、司馬晃分任左、右僕射。
*太康四年，晉荀勖上奏建議設立都水使者。
*太康五年，尚書左僕射劉毅請廢九品正制。
*太康九年，自義陽郡分隨、平林二縣，置隨郡。晉武帝封宗室司馬邁為隨郡王，稱以隨國。
*太康十年，慕容廆降晉。
*太康十年，晉封諸王。
*太康十年，晉陸機、陸雲由吳入洛。

## 生
*太康二年，晉建興縣公卞壼生。
*太康二年，晉濟陽男蔡謨生。
*太康二年，晉吳王司馬晏生。
*太康九年，晉始安郡公溫嶠生。
*太康九年，成哀帝生。

## 卒
*太康三年，魏晉名家皇甫謐卒。
*太康三年，三國僧朱士行卒。
*太康四年，晉齊王司馬攸薨。
*太康四年，晉新沓伯山濤薨。
*太康四年，吳末帝崩。
*太康四年，晉琅邪王司馬伷薨。
*太康五年，晉當陽縣侯杜預卒。
*太康六年，晉臣劉毅卒。
*太康六年，晉將軍王濬卒。
*太康十年，晉濟北郡侯荀勖薨。

## 紀年
:

分類:晉年號
楚義帝

**楚義帝**諱**心**，**羋**姓，**熊**氏。楚懷王之孫，頃襄王之從子。秦末諸王。

## 紀
義帝本楚貴族，楚亡，匿於民間而為他人牧。項梁起事，用范增之議，稱武信君，立心為**楚王**，仍號**懷**，以從民望。項梁於定陶敗死，懷王以宋義為上將軍，項羽為次將，興兵救趙。又令沛公向西入關。懷王與諸將約，先入關者王也。項羽矯殺宋義，在鉅鹿之役破章邯，懷王以項羽為上將軍。沛公先入關中，項羽使人還報懷王。王曰：「如約。」項羽由是怨懷王，乃佯尊王為**義帝**，徙於長沙郴縣，而密令英布等弒之。

## 引據
《義帝本紀》，清吳非著，原附於《楚漢帝月表》。

分類:楚世家
讀孟浩然詩感興

《**讀孟浩然詩感興**》，又名《**採桃花**》，泰詩也。凡四首。西元一九九〇年，泰國詩琳通公主所賦，一九九六年，北京大學教授裴曉睿譯為五言絕句。

初載於詩琳通公主御著《琢玉詩詞》，首句為孟浩然詩《春曉》，終句頌中泰友誼。

## 詩文
《感興》詩之原文，如下：

## 作詩
詩琳通公主嘗致書友人，自云嘗就澳大利亞之博物館，訪中國文物收藏室。時見壁上有《春曉》句，遂譯以泰文。後，泰帕特雅拉民樂團指揮，求為公主賜國風泰曲，曰《採桃花》。《春曉》遂城《採桃花》首句。

其後，公主復作三篇唱詞，加諸《春曉》之後，合《採桃花》唱詞之風。自云「好花，所以遣心意也。採花，所以贈伊人，欲中泰之友誼彌深也」。一九九〇年五月初，《採桃花》成詩。一九九六年，裴曉睿譯後三句為中文。

## 兼查
* 長城遊
* 青草迴旋詩

## 參

分類:泰國文學
尹東柱

**尹東柱**，朝鮮咸鏡北道會寧人也，一九一七十二月三十日生於中華民國吉林省龍井市明東村。

年九歲，入明東小學，後改讀大砬子漢族小學。年十六，入恩真中學。年十九，賦詩《生與死》、《無有明天》、《蠟燭一支》三首。明年，入讀朝鮮平壤崇實中學。未幾，復回龍井，入讀光明中學。年二十二，入讀朝鮮首爾延禧專門學校文學專業，時著有散文《射月亮》、詩歌《遺言》、《弟之印象》等。及畢業，赴日本，先後肄業於東京立教大學、京都同志社大學。

年二十六，以反日復國故，陷於囹圄，屢受酷刑。一九四五年二月十六日，病卒於福岡刑務所，年二十八。墓在龍井市東山。

東柱著作等身，遺有詩集《天、星、風與詩》。傳世詩文凡百有十七，尤以《序詩》、《新路》兩篇名世。
前秦宣昭帝

**前秦世祖宣昭皇帝**諱**堅**，字**永固**，又字**文玉**，小字**堅頭**，**苻**氏。丞相東海王雄之子，惠武帝之孫，景明帝從子，本出略陽臨渭。其先世為西戎之酋。宣昭帝之父以佐兄創業之功，封東海王。

## 紀

皇始四年，雄薨，堅襲父爵**東海王**，並授龍驤將軍。五年，景明帝崩，其子生嗣。生乃天下之暴君，視殺人有如兒戲。

壽光三年，生欲殺堅兄弟，堅同兄苻法謀，廢生為越王。生既廢，堅以皇位讓庶兄法，而法自以庶出不敢受，堅於群臣之勸下嗣位，且降號天王，號**大秦天王**，改元永興，大赦。後遣使殺越王，諡曰厲。

初，帝以王猛為相，遂以兵滅北方諸國，北方乃平，又奪蜀，與晉南北相峙。

建元十九年，帝欲滅晉，遂發兵南下，史謂淝水之戰。然秦為晉謝安、謝玄之北府兵所敗，國家亦亂，諸夷叛立，帝亦被羌人姚萇所弒，年四十八，諡曰**宣昭皇帝**，廟號**世祖**。萇，即後秦武昭帝。

## 為政
宣昭帝即位，省末、勸農、休徵，又立學校，重文，尤重儒學。

## 宗室
### 父輩
*父：前秦文桓帝，本前秦丞相，宣昭帝即位追諡文桓皇帝
*從父：前秦景明帝
*從父：苻定，冀州刺史、阜城侯
*從父：苻鑑，固安侯

### 兄弟
*長兄：苻法，封東海公，丞相，為宣昭帝之母苟氏及李威所殺
*弟：苻融，封陽平公，征南大將軍，淝水之戰，馬偃而死
*弟：苻雙，初封河南公，後封趙公，征西大將軍，秦州刺史。與苻武、苻柳及苻廋叛，敗，見誅
*弟：苻忠，封河南公
*從兄：苻萇，景明帝長子，前秦獻哀太子，以其追討北伐之晉軍中創而夭
*從兄：苻靚，景明帝次子，封平原王
*從兄：前秦厲王，景明帝三子，初封淮南王，前秦廢帝，性暴好殺，宣昭帝廢其為越王，後被殺
*從兄：苻覿，景明帝四子，封長樂王
*從兄：苻方，景明帝五子，封高陽王，後封高陽公，撫軍將軍，建元二十年為西燕軍所殺
*從兄：苻碩，景明帝六子，封北平王
*從兄：苻騰，景明帝七子，封淮陽王，後為公，甘露六年謀反被誅
*從兄：苻柳，景明帝八子，封晉王，後封晉公，秦征東大將軍，并州牧。與苻雙、苻廋、苻武叛，敗，見誅
*從兄弟：苻桐，景明帝九子，封汝南王
*從兄弟：苻廋，景明帝十子，封魏王，後封魏公，鎮東大將軍、洛州刺史，與苻雙、苻柳及苻武叛，敗，見誅
*從兄弟：苻武，景明帝十一子，封燕王，後封燕公，安西將軍，雍州刺史。與苻雙、苻柳及苻廋叛，敗，見誅
*從兄弟：苻幼，景明帝十二子，封趙王，征北將軍，甘露七年乘宣昭帝北巡時襲長安，敗，見誅
*從兄弟：苻紹，封高城男
*從兄弟：苻謨，封重合侯

### 后妃
#### 皇后
苟皇后

#### 妃
*妃：慕容氏，前燕景昭帝之女，封清河公主
*夫人：張氏，宣昭帝被弒，夫人亦自盡

### 子侄
#### 子
*長子：前秦哀平帝
*次子：苻暉，封平原公，諡曰悼王，建元二十一年以與西燕軍戰而不利，為宣昭帝責而自盡
*三子：苻宏，前秦太子，建元二十一年入晉，晉元興三年，與桓玄謀亂，明年伏誅
*四子：苻熙，封廣平公
*五子：苻琳，封河間公，建元二十年為西燕軍所殺
*六子：苻詵，封中山公，建元二十一年宣昭帝被弒，自盡
*七子：苻睿，封鉅鹿公、弘農太守、衛大將軍、司隸校尉、錄尚書事、雍州刺史，建元十九年為西燕烈文帝所殺

#### 女
*長女：順陽公主，下嫁楊璧，建元二十一年隨苻宏入晉
*次女：苻寶，建元二十一年宣昭帝被弒前，為宣昭帝所殺
*三女：苻錦，建元二十一年宣昭帝被弒前，為宣昭帝所殺
*四女：公主，名未詳，下嫁楊定

#### 從子
*苻敞
*苻朗
*苻陽，苻法之子，封東海公，後叛逆，敗而流放
*苻敷，苻法之子，封清河公
*苻亮，封高邑侯

### 從孫
前秦高帝

分類:前秦本紀
漫威電影宇宙

**漫威電影宇宙**，幻設宇宙也。

斯事始於二戰，史蒂芬羅傑斯身試實驗，以強其身，抗納粹。是為美國隊長。而後身墜凍海。其友巴基生死未卜。托尼史塔克，鬻兵者也。以故見拘，製鋼鐵戰衣得亡。是為鋼鐵俠。又有名格致者班納者，以伽馬射線突變，為浩克。

## 電影集
*《鋼鐵俠》
*《無敵浩克》
*《鋼鐵俠其二》
*《雷神》
*《美國隊長》
*《復仇者聯盟》
*《鋼鐵俠其三》
*《雷神之暗黑世界》
*《美國隊長之冬兵》
*《銀河護衛隊》
*《復仇者聯盟之奧創紀元》
*《蟻人》
*《美國隊長之內戰》
*《奇異博士》
*《銀河護衛隊其二》
*《蜘蛛俠之英雄歸來》
*《雷神之諸神黃昏》
*《黑豹》
*《復仇者聯盟之無限戰爭》

分類:美國影戲
曹雪芹

**曹雪芹**，本名**霑**，字**夢阮**，號**雪芹**、**芹圃**、**芹溪**。康熙五十四年夏生於江寧，魏武操後也，作《紅樓夢》前八十回。乾隆二十七年除夕，卒於京師。

## 傳
康熙二年曾祖璽司江寧織造，後成世職。至雍正年，監察御史劾其父頫不理政事、入不敷出，遂遭革職。雍正六年元夕，家邸被抄。隋赫德新除江寧織造，家奴俱賜之。頫入獄踰年。赫德以京師順天府房產及家僕三對相遺，遂舉家遷居京師。曹家自是不振。十三年，高宗寬免欠銀，家道仍衰。

雪芹滿月，頫奏曰：「連日時雨疊沛，四野霑足。」或為雪芹名「霑」之故。「雪芹」二字，或出蘇軾《東坡八首》之三：「泥芹有宿根，一寸嗟獨在；雪芹何時動，春鳩行可膾。」幼家室富足。及居京師，嘗於虎門結識張宜泉、敦敏、敦誠等人。四人多以詩文見贈。按詩文所述，雪芹才高藝廣，能詩善畫，嗜酒狷狂。其詩創新獨特，體近李賀。敦誠嘗贊曰：「愛君詩筆有奇氣，直追昌谷破籬樊。」又曰：「知君詩膽識如鐵，堪與刀穎交寒光。」晚年移居西郊，家境愈不堪，常「舉家食粥酒常賒」，鬻畫果腹，親友常濟之。著《紅樓夢》未完，「淚盡而逝」。年五十未足，留其新婚之孀。

## 著紅樓
雪芹幼富貴，後顛沛，胸中積忿，故撰《紅樓夢》以抒，兼志所愛女子，其自序曰：

書以家族榮損為經，寶、黛、釵之情事為緯，備錄安富尊榮之事。是時文字獄深，為避觸事，幻設朝代，自云「真事隱去，假語存焉」。學界多謂賈寶玉即雪芹。

## 據
*朱淡文《紅樓夢論源》
*周汝昌《紅樓夢新證》

## 注
帝相

**相**，**姒**姓，仲康之子，夏后氏之君也。

## 紀
帝相元年戊戌，帝即位，居商，徵淮夷。二年，徵風夷、黃夷。七年，于夷來賓。八年，寒浞殺羿，使其子澆居過城。九年，夏后相居斟灌。十五年，商侯相土備車馬，夏后相遂遷夏都於商丘。商丘者，本商都。二十年，寒浞滅戈邑。二十六年，寒浞使其子帥師滅斟灌。二十七年，澆伐斟尋，大戰於濰，覆其舟，滅之。二十八年，寒浞使其子澆弒帝相。夏后相之妃後緡逃歸母家有仍氏，生子夏后少康。夏臣伯靡奔至鬲國。寒浞三十二年，夏后少康之臣伯靡自鬲國帥斟尋、斟灌之師伐寒浞。少康使汝艾征伐過邑，殺寒浞之子澆。少康之子杼帥夏師滅寒浞次子豷之戈邑。遂命夏臣伯靡以寒浞族誅。

## 宗室
### 父祖
*祖：啟
**父：仲康

### 后妃子女
*妃：有仍氏女曰後緡
**子：少康

## 引據
*《竹書紀年》
*《史記·卷二·夏本紀第二》

## 注


分類:夏本紀
少康 (夏)

**少康**，一曰**杜康**，**娰**姓，帝相之子，夏后氏之君也。

## 紀
少康之父相為寒浞所弒。少康後為有仍氏牧正，又走至虞為庖正，其間或釀酒出矣。

虞主虞思使女二姚配於少康，助少康得夏后氏遺民。少康志在復國，使女艾諜於澆，少康得同姓斟灌氏、斟鄩氏之助，與遺臣伯靡等攻滅寒浞，建都於綸城，遂復其國。少康居位，史謂少康中興。居二十一年，少康崩，葬於陽夏。

## 宗室
### 先祖
*高祖：禹
**曾祖：啟
***祖：仲康
****父：相

### 子孫
*子：杼
**孫：槐
*子：無餘，越之先祖

## 引據
《綱鑑易知錄》

## 注


分類:夏本紀
陳慧坤

**陳慧坤**，臺灣臺中龍井人也，明治四十年六月二十五日生。

少歲失依困頓，矢志獻力丹青，卒業日本東京美術學校。返臺後，任教國立臺灣師範大學、實踐大學、國立臺灣藝術大學等校，涵濡軒秀學子，厚植藝術根基，啟迪沾溉，宗匠陶鈞。

尤兼擅油畫、膠彩、水墨，風格溫馨雋永，筆觸細膩朗暢，融會今古，協和東西；並蓄兼容，允推獨步。以「無題」、「臺灣土俗室」、「淡水下坡路」等經典佳品奕世，彩繪寶島自然風情，豐富本土多元創作，睿旨幽隱，韻致不凡。復周遊歐陸，潛心探奇訪勝，盡得秘奧精微，覃思意趣，妙悟鼎新。

爰長期膺任美展評審與展品審查委員，曾獲頒二等景星勳章、行政院文化獎暨國家文藝獎等殊榮，潤色鴻業，才猷著績。

民國百年二月十一日卒，年百有五歲。

民國政府，明令褒揚，慧坤謹厚英毅，素德詳雅。綜其生平，集聲華於藝苑，享令譽於杏壇，絕學技法，木鐸薪傳；懿行雅化，彤史芳垂。

## 據
*總統華總二榮字第10000044180號令

分類:中華民國列傳
丁松筠

**丁松筠**，美國加州聖地牙哥人也，西元一九四二年十二月二日生。少懷弘願，誓獻身天主教耶穌會。及長，遊學於華盛頓州肯沙噶大學，獲碩士銜。旋奉差遣，航海赴臺。

初，松筠化名「傑瑞叔叔」，假電視播演以授英語。其教也，潛移默化，曲盡其妙，善啟蒙童，由是風行島內，靡然向學。時又籌製「大地之孩」「尋找祖靈地」諸視聽節目，留心原民信仰祭儀，廣錄風土民情。

既而周遊講學，倡「燃燒生命－點亮世界」、「生命之淨化與成長」諸題，悉力奔走，旨在推行仁愛，恤生民之苦。又深眷青少年之教養，冀以端正世風。

嘗攝像紀實，錄泰北難民流離之狀，名曰《殺戮戰場之邊緣》；又追述先賢傳教之功，作《追憶沙勿略》。遂屢獲殊榮，若金馬獎最佳紀錄片、亞太影展最佳短片、國際多媒體協會銅牌等，不一而足。民國百有四年，以宣教弘道功深，蒙中華民國內政部嘉獎。至百有六年，獲准歸化，入籍中華民國，清譽益彰。

是年五月三十一日卒，年七十有五。

中華民國政府特申褒揚，明令誥曰：「松筠敏練慈愷，雋秀曠達。……懋績卓行，弘聲遐舉；馨德大愛，蓬島揚庥。」蓋紀其棲遲蓬島半世紀，奉獻民群、協濟弱勢之偉績也。

## 據
*總統華總二榮字第10600074520號令

分類:加利福尼亞州列傳
帝杼

**帝杼**，**姒**姓，亦作**予**、**寧**，**夏后氏**之君也。在位十七年。杼從父少康滅寒浞，復國有功。又曰其嘗造甲矛，及伐東夷，得勝。帝杼崩，其子帝槐立。
## 宗室
### 父祖
*祖：相
**父：少康
### 子孫
*子：槐
**孫：芒
## 引據
*《史記·卷二·夏本紀第二》
*《帝王世紀》
*《左傳·哀公元年》
*《國語》

分類:夏本紀
秦觀

**秦觀**，字**少遊**，一字**太虛**，揚州高郵人。少豪雋，慷慨溢於文詞，舉進士不中。強志盛氣，好大而見奇，讀兵家書與己意合。見蘇軾于徐，為賦黃樓，軾以為有屈、宋才。又介其詩于王安石，安石亦謂清新似鮑、謝。軾勉以應舉為親養，始登第，調定海主簿、蔡州教授。元祐初，軾以賢良方正薦於朝，除太學博士，校正秘書省書籍。遷正字，而復為兼國史院編修官，上日有硯墨器幣之賜。

紹聖初，坐黨籍，出通判杭州。以御史劉拯論其增損實錄，貶監處州酒稅。使者承風望指，候伺過失，既而無所得，則以謁告寫佛書為罪，削秩徙郴州，繼編管橫州，又徙雷州。徽宗立，復宣德郎，放還。至藤州，出遊華光亭，為客道夢中長短句，索水欲飲，水至，笑視之而卒。先自作挽詞，其語哀甚，讀者悲傷之。年五十三，有文集四十卷。

觀長於議論，文麗而思深。及死，軾聞之歎曰：「少游不幸死道路，哀哉！世豈復有斯人乎！」弟覿字少章，覯字少儀，皆能文。

## 據
* 《宋史·秦觀傳》
少康 (唐)

**少康**，唐淨土宗僧。為淨土宗之五祖。縉雲仙都山人，俗姓**周**。七歲出家，年十五受戒於越州嘉祥寺，廣誦經論。後於洛陽白馬寺讀善導西方化導文，遂決意專修念佛。將乞食所得之錢，令童子念阿彌陀佛一聲，即與一錢，一歲凡男女見康，即皆稱念阿彌陀佛。後至睦州烏龍山開淨土道場集眾佛，每念佛一聲，口隨出一佛，念十聲而出十佛，時稱為**後善導**，貞元二十一年示寂。著有《二十四贊》、《瑞應刪傳》各一卷。

## 引據
*《宋高僧傳/卷二十五》
*《佛祖統紀/卷二十六》
*《蓮宗寶鑑/卷四》

分類:唐列傳
天慶 (西夏)

**天慶**，夏桓宗之年號也。始於天慶元年，止於天慶十二年，凡十二年。

## 大事
*天慶十二年，夏襄宗篡位。

## 生
*天慶元年，李惠宗生。
*天慶元年，納瓦拉國君桑喬七世生。
*天慶二年，宋詩人蔡權生。
*天慶三年，弗拉基米爾大公斯維亞托斯拉夫弗謝沃洛多維奇生。
*天慶四年，元少林寺主持乳峰德仁生。
*天慶四年，宋人王柏生。
*天慶五年，蘇格蘭王亞歷山大二世生。
*天慶五年，日本源一幡生。
*天慶五年，金哀宗生。
*天慶六年，宋宗室趙孟堅生。
*天慶七年，宋名臣李昴英生。
*天慶九年，元鎮陽王史天澤生。
*天慶九年，金葛王完顏忒鄰生。
*天慶十一年，宋僧噶瑪拔希生。
*天慶十二年，宋理宗生。

## 卒
*天慶元年，耶路撒冷王呂西尼昂之居伊崩。
*天慶元年，西西里王坦克雷德崩。
*天慶元年，波蘭大公卡西米爾二世薨。
*天慶元年，宋越王史浩薨。
*天慶二年，德意志諸侯獅子亨利薨。
*天慶二年，宋文臣袁​​採卒。
*天慶三年，阿拉貢王阿方索二世崩。
*天慶三年，宋周王趙汝愚薨。
*天慶三年，保加利亞沙皇伊凡阿森一世崩。
*天慶四年，神聖羅馬皇帝亨利六世崩。
*天慶四年，法國香檳伯亨利二世薨。
*天慶五年，羅馬教宗雷定三世崩。
*天慶五年，西西里女王康斯坦絲崩。
*天慶五年，伊斯蘭學士亞維侯伊本魯施德卒。
*天慶五年，切爾尼戈夫公雅羅斯拉夫弗謝沃洛多維奇薨。
*天慶六年，英格蘭王理查一世崩。
*天慶六年，日本徵夷大將軍源賴朝薨。
*天慶六年，諾夫哥羅德王公雅羅斯拉夫姆斯季斯拉維奇薨。
*天慶六年，宋高僧修波度孜卒。
*天慶七年，宋徽國公朱熹薨。
*天慶十年，宋成肅皇后崩。
*天慶十年，宋人陳傅良卒。
*天慶十年，金全真道士劉處玄卒。
*天慶十年，日本武將比企能員卒。
*天慶十年，英格蘭布列塔尼公亞瑟一世薨。
*天慶十一年，東羅馬帝伊薩克二世崩。
*天慶十一年，日本徵夷大將軍源賴家薨。

## 紀年
:

:

## 並立年號
*紹熙：宋光宗之年號
*慶元：宋寧宗之年號
*嘉泰：宋寧宗之年號
*開禧：宋寧宗之年號
*天禧：西遼末主之年號
*明昌：金章宗之年號
*承安：金章宗之年號
*泰和：金章宗之年號
*天開：大理神宗之年號
*身聖：金德壽、陁鎖之年號
*天資嘉瑞：李高宗之年號
*天嘉寶祐：李高宗之年號
*治平龍應：李高宗之年號
*建久：日本後鳥羽天皇、土禦門天皇之年號
*正治：日本土禦門天皇之年號
*建仁：日本土禦門天皇之年號
*元久：日本土禦門天皇之年號
*建永：日本土禦門天皇之年號

分類:西夏年號
夏桓宗

**夏桓宗昭簡皇帝**諱**純祐**，**李**氏，夏仁宗之子。性溫厚。乾祐二十四年九月二十日，仁宗崩，純佑立，時年十七，明年改元天慶。桓宗安國養民，外附金、宋。然治承平久，君家始逸，日腐朽墮，自是朝政日壞，國勢衰微。且，桓宗之世，蒙古日強，天慶十二年，改興慶府曰中興府，取夏國中興之意，是年蒙古攻夏，自是迄無寧日矣。應天元年正月二十日，鎮夷郡王安全謀亂，廢桓宗，自立為帝，即襄宗。未幾崩，年僅三十。廟號**桓宗**，諡曰**昭簡皇帝**。

## 引據
《宋史/卷四百八十六/列傳第二百四十五/外國二/夏國下》

分類:西夏本紀
少嗣

**少嗣**，一曰**低更代之蕃息**，日本謂之**少子化**，韓人曰**低出産**，謂國民新生漸寡，生齒日凋。國乏其嗣，則耄耋者多，少年人少，遂於國計民生，演成重創。原其理，實在人心也，或晚婚節育，或貧屢難養，或謂民生當以享樂為先，而家庭次焉者皆有之。

今考萬國少嗣情形，日本則首當其衝。中國自計劃生育以還，亦漸蹈入老年社會，聞者警之。

分類:群
郵傳

**郵傳**，通曰**交通**，清末設郵傳部，至民國改稱交通部。《清史稿》有交通志一篇，所言鐵路、輪船、電報、郵政也。今狹義之交通，但舟車之事耳。

郵傳
鳩摩羅什

**鳩摩羅什**，晉世天竺人也。世為國相。父鳩摩羅炎，聰懿有大節，將嗣相位，乃辭避出家，東渡蔥嶺。龜茲王聞其名，郊迎之，請為國師。王有妹，年二十，才悟明敏，諸國交娉，並不許，及見炎，心欲當之，王乃逼以妻焉。既而羅什在胎，其母慧解倍常。及年七歲，母遂與俱出家。

羅什從師受經，日誦千偈，偈有三十二字，凡三萬二千言，義亦自通。年十二，其母攜到沙勒，國王甚重之，遂停沙勒一年。博覽五明諸論及陰陽星算，莫不必盡，妙達吉凶，言若符契。為性率達，不拘小檢，修行者頗共疑之。然羅什自得於心，未嘗介意，專以大乘為化，諸學者皆共師焉。年二十，龜茲王迎之還國，廣說諸經，四遠學徒莫之能抗。

有頃，羅什母辭龜茲王往天竺，留羅什住，謂之曰：「方等深教，不可思議，傳之東土，惟爾之力。但於汝無利，其可如何？」什曰：「必使大化流傳，雖苦而無恨。」母至天竺，道成，進登第三果。西域諸國咸伏羅什神儁，每至講說，諸王皆長跪坐側，令羅什踐而登焉。

苻堅聞之，密有迎羅什之意。會太史奏云：「有星見外國分野，當有大智入輔中國。」堅曰：「朕聞西域有鳩摩羅什，將非此邪？」乃遣驍騎將軍呂光等率兵七萬，西伐龜茲，謂光曰：「若獲羅什，即馳驛送之。」光軍未至，羅什謂龜茲王白純曰：「國運衰矣，當有勍敵從日下來，宜恭承之，勿抗其鋒。」純不從，出兵距戰，光遂破之，乃獲羅什。光見其年齒尚少，以凡人戲之，強妻以龜茲王女，羅什距而不受，辭甚苦至。光曰：「道士之操不踰先父，何所固辭？」乃飲以醇酒，同閉密室。羅什被逼，遂妻之。光還，中路置軍於山下，將士已休，羅什曰：「在此必狼狽，宜徙軍隴上。」光不納。至夜，果大雨，洪潦暴起，水深數丈，死者數千人，光密異之。

光欲留王西國，羅什謂光曰：「此凶亡之地，不宜淹留，中路自有福地可居。」光還至涼州，聞苻堅已為姚萇所害，於是竊號河右。屬姑臧大風，羅什曰：「不祥之風當有姦叛，然不勞自定也。」俄而有叛者，尋皆殄滅。

沮渠蒙遜先推建康太守段業為主，光遣其子纂率眾討之。時論謂業等烏合，纂有威聲，勢必全克。光以訪羅什，答曰：「此行未見其利。」既而纂敗於合黎，俄又郭黁起兵，纂棄大軍輕還，復為黁所敗，僅以身免。

中書監張資病，光博營救療。有外國道人羅叉，云能差資病。光喜，給賜甚重。羅什知叉誑詐，告資曰：「叉不能為益，徒煩費耳。冥運雖隱，可以事試也。」乃以五色絲作繩結之，燒為灰末，投水中，灰若出水還成繩者，病不可愈。須臾，灰聚浮出，復為繩，叉療果無效，少日資亡。

頃之，光死，纂立。有猪生子，一身三頭。龍出東箱井中，於殿前蟠臥，比旦失之。纂以為美瑞，號其殿為龍翔殿。俄而有黑龍升於當陽九宮門，纂改九宮門為龍興門。羅什曰：「比日潛龍出游，豕妖表異，龍者陰類，出入有時，而今屢見，則為災眚，必有下人謀上之變。宜克己修德，以答天戒。」纂不納，後果為呂超所殺。

羅什之在涼州積年，呂光父子既不弘道，故蘊其深解，無所宣化。姚興遣姚碩德西伐，破呂隆，乃迎羅什，待以國師之禮，仍使入西明閤及逍遙園，譯出眾經。羅什多所暗誦，無不究其義旨，既覽舊經多有紕繆，於是興使沙門僧叡、僧肇等八百餘人傳受其旨，更出經論，凡三百餘卷。沙門慧叡才識高明，常隨羅什傳寫，羅什每為慧叡論西方辭體，商略同異，云：「天竺國俗甚重文制，其宮商體韵，以入管弦為善。凡覲國王，必有贊德，經中偈頌，皆其式也。」羅什雅好大乘，志在敷演，常歎曰：「吾若著筆作大乘阿毗曇，非迦旃子比也。今深識者既寡，將何所論！」惟為姚興著實相論二卷，興奉之若神。

嘗講經於草堂寺，興及朝臣、大德沙門千有餘人肅容觀聽，羅什忽下高坐，謂興曰：「有二小兒登吾肩，慾鄣須婦人。」興乃召宮女進之，一交而生二子焉。興嘗謂羅什曰：「大師聰明超悟，天下莫二，何可使法種少嗣。」遂以伎女十人，逼令受之。爾後不住僧坊，別立解舍，諸僧多效之。什乃聚針盈鉢，引諸僧謂之曰：「若能見效食此者，乃可畜室耳。」因舉匕進針，與常食不別，諸僧愧服乃止。

杯渡比丘在彭城，聞羅什在長安，乃歎曰：「吾與此子戲，別三百餘年，相見杳然未期，遲有遇於來生耳。」羅什未終少日，覺四大不悆，乃口出三番神呪，令外國弟子誦之以自救，未及致力，轉覺危殆，於是力疾與眾僧告別曰：「因法相遇，殊未盡心，方復後世，惻愴可言。」死於長安。姚興於逍遙園依外國法以火焚尸，薪滅形碎，惟舌不爛。

## 據
*《晉書／列傳　凡七十卷／卷九十五　列傳第六十五／藝術／鳩摩羅什》
山南市

**山南市**，地級巿，在西藏自治區。
海拔三千七百米，方圓七萬九千七百平方千米。

分類:西藏自治區區劃
楚武穆王

**楚武穆王**諱**殷**，**馬**姓，字**霸圖**，許州鄢陵人，一曰上蔡，五代時南楚開國之君。

## 紀
殷少時以木匠為業，後投秦宗權軍，隸孫儒麾下。孫儒戰死，殷歸劉建鋒，任先鋒，南下湖南，陷潭州等地，為馬步軍都指揮使。乾寧三年，劉建鋒死，殷繼為主帥，乃一統湖南。唐任為湖南留後、判湖南軍府事，遷武安軍節度使。其後，殷開疆闊土，併靜江軍，取嶺南數州。

開平元年，梁太祖封其為**楚王**，都潭州。四年，加天策上將軍，尚書令。天成二年，唐又加封為**南楚國王**。在位之日，以上奉天子，下奉士民之策，不興兵戈，保境安民。內興農，減民賦，湖南遂興。

長興元年，王薨，年七十九，葬衡陽上潢。諡曰**武穆王**。次子希聲立。

## 為政
### 政治
楚立，王遷潭州為長沙府，以姚彥章為左相，許德勳為右相，李鐸為司徒，崔穎為司空，拓拔恆為樸射，馬珙為尚書；又以弟賨為靜江軍節度使，長子希振為武順軍節度使，次子希聲為判內外諸軍事。

王又改翰林學士為文苑學士，知制誥為知辭制，樞密院為左右機要司。

### 經濟
王在位嘗勸農桑、廣茶、倡紡績、重市，楚得昌盛。

## 宗族
### 先世
*曾祖：楚文肅王
**祖：楚莊穆王
***父：楚景莊王

### 兄弟
*弟：馬賨，初為孫儒之百勝指揮使，後歸吳太祖，為黑雲都指揮使。吳太祖知其身，將其送長沙。至湖南，歷武安軍節度副使、天策府左相、朗州留後、永順軍節度使、同平章事、靜江軍節度觀察使。

*弟：馬存，歷永州刺史、知桂州事、天策府右相、永順軍節度使

### 妻妾
*袁氏，封德妃，有寵，生衡陽王、希旺
*陳氏，生文昭王
*華氏，生希杲

### 子女
#### 子
武穆王有子三十餘人，史書有載者十五人。
*長子：馬希振，官至武順軍節度使、加侍中，後棄官為道士
*次子：楚衡陽王，母袁德妃；未稱王，只稱武安、靜江節度使，薨，追封衡陽王
*三子：馬希旺，官至親從都指揮使，母袁德妃
*四子：楚文昭王，母陳氏
*子：楚恭孝王
*子：馬希杲，官至靜江軍節度使、同平章事、加侍中
*三十五子：楚廢王
*子：馬希瞻，官至靜江軍節度使
*子：楚王希崇
*子：馬希能，歸順後周後擔任左屯衛大將軍
*子：馬希貫，歸順後周後擔任千牛衛大將軍
*子：馬希隱，曾任靜江軍節度副使，歸順後周後官至節度行軍司馬
*子：馬希濬，歸順後周後官至節度行軍司馬
*子：馬希知，歸順後周後官至節度行軍司馬
*子：馬希朗，歸順後周後官至節度行軍司馬

#### 女
武穆王之女見諸史者有二人。
*馬皇后，嫁南漢高祖，先封越國夫人，後被立為皇后
*馬氏，嫁吳越太祖之子錢傳琇

## 引據
*《舊五代史/卷一百三十三/世襲列傳二》
*《新五代史·卷六十六·楚世家第六》
*《十國春秋/卷六十七/楚一/武穆王世家》
*《三楚新錄/卷上》

分類:南楚世家
魏則西

**魏則西**，陝西咸陽人也，學於西安電子科技大學，攻計算機。二千十四年，得滑膜肉瘤，求醫於百度，獲薦武警北京市總隊第二醫院。遂傾資赴診，不治而卒。

世人謂百度所薦，以所付錢帛而舉，實為廣告，無論成效，有誤蒼生。是以則西之死，輿論嘩然，群情洶湧，百度副總裁王堪以故負咎退職。

分類:陝西省列傳
蝦夷赤狐

**蝦夷赤狐**，日本稱**北狐**，為赤狐亞種。棲於北海道、庫頁島、千島群島。

其形大於日本赤狐。色黑，有類大陸赤狐。齒凡四十二：門齒上下俱六、犬齒上下俱二、小臼齒上下俱八、上頜臼齒四、下頜臼齒六。乳有八：胸二、腹四、鼠徑二。
里斯本

**里斯本**，葡萄牙之京也，是故又稱**葡京**。處國之西，濱大西洋，臨特茹河口。自凱撒始，迄今立城二千年餘。今計大都邑區人口，據舉國之四一，乃葡國首邑，又與波爾圖並爲通國之雙良港。

分類:西歐地理志‎
北京地鐵

**北京地鐵**，以西曆一九六五年始作，一九六九年竣，一九七一年初運，一九八一年始載邑民。五公司共營之。運作、指揮、售票之責，屬軌道交通指揮中心。今有二十九路，四百十三驛，計里八百七十有九公里，通北京之十二區及廊坊之廣陽區。公元二〇〇一年，申辦奧運成，始大建。

二〇一一年，通勤勢盛，民眾洶湧而至，諸驛之上，摩肩接踵，鐵轍莫能容，以商務中心區之第一路為甚。遂朝夕限流，今有九十六驛限流，至每日所載客，二〇一三年，初逾千萬；及二〇一七年七月七日，抵千二百九十四萬餘。

## 諸路
### 第一路
縮圖|第一路之輿
第一路始蘋果園，訖四惠東，經二十三驛，里三十一公里，循長安街而行，橫貫京城之東西，接轍八通路于四惠東。一九七一年初運。經天安門、商務中心區等處，人山人海，載客曾為諸路之極也。西越蘋果園，尚有密道，有數驛焉，常人弗得入。

### 第二路
第二路乃環路也，循故內城城垣而行。經十有八驛，里二十三公里。一九七一年初運。經北京驛，客亦絡繹不絕。
### 第三路
第三路始東壩北，訖東四十條，經十驛，里十有四公里。二〇二四年初運。經朝陽驛。

### 第四路
第四路屬京港地鐵所營。始安河橋北，訖公益西橋。經二十四驛，里二十八公里。二〇〇九年初運。珠連名聲，若圓明園、頤和園屬。貫通街衢，若中關村、金融街類，通勤之流甚盛。與大興路接轍。
### 第五路
第五路貫通南北，始天通苑北，訖宋家莊。經二十三驛，里二十八公里。二〇〇七年初運。經天通苑、北苑等，皆臥城也。
### 第六路
第六路居第一路之北。始金安橋，訖潞城。經二十六驛，里五十三公里。二〇一二年初運。通城市副中心、商務中心區、金融街。西接郊一路。
### 第七路
第七路居第一路之南。始北京西驛，訖萬國度假之園，橫貫南城。經三十驛，里四十公里。二〇一四年初運。

### 第八路
第八路居京城中軸，貫通南北。始朱辛莊，訖瀛海，經三十五驛，里四十九公里。二〇〇八年初運，服務於北京奧運。

### 第九路
第九路居京城之西。始蘭臺前，訖郭公莊。經十有三驛，里十有七公里。二〇一一年初運。連房山路於郭公莊。接駁北京西驛也。

### 第十路
第十路乃環路也，環城而築，次於第二路。經四十五驛，里五十七公里。二〇〇八年初運，二〇一三年貫通，今載客為諸路之極也。經知春路、三元橋、商務中心區、大紅門、公主墳等驛。

### 第十一路
第十一路居京城之西。始模式口，訖首鋼園。經四驛，里四公里。二〇二一年初運。服務於二〇二二年之北京奧運冬會。

**<big>第十二路</big>**

第十二路居京城之北，下穿北三環，始四季青橋，訖東壩北。經二十驛，里二十七公里。二〇二四年初運。

### 第十三路
第十三路居京城之北，多為高架，故稱城鐵。始西直門，訖東直門，並京包鐵路、東北環線、京承高速駢馳。經十有六驛，里四十一公里。二〇〇二年初運。經回龍觀、望京、北苑。

### 第十四路
第十四路屬京港地鐵所營。始張郭莊，訖善各莊，經三十六驛，里四十三公里。二〇一三年初運。

### 第十五路
第十五路居京城東北。始清華東路西口，訖俸伯，經二十驛，里四十一公里。二〇一〇年初運。連順義與城區。
### 第十六路
第十六路屬京港地鐵所營，居京城之西。始北安河，訖宛平城，經二十九驛，里四十九公里。二〇一六年初運。

### 第十七路
第十七路亦屬京港地鐵所營，居京城之東。始嘉會湖，訖未來格致之城之北，經二十一驛，里四十九公里。二〇二一年初運。

### 第十九路
第十九路，運管營之，居第八路之西。始牡丹園，訖新宮，經十驛，里二十一公里。二〇二一年初運。

### 八通路
八通路與第一路貫通。始四惠，訖萬國度假之園，經十有三驛，里二十三公里。二〇〇三年初運。
### 大興路
大興路與第四路貫通，屬京港地鐵營之。始公益西橋，訖天宮院，經十有一驛，里二十二公里。二〇一〇年初運。
### 亦莊路
亦莊路與第五路、第十路、第十七路相連。始宋家莊，訖亦莊驛，經十有三驛，里二十三公里。二〇一〇年初運。
### 房山路
房山路與第九路相連。始東管頭南，訖閻村東，經十有六驛，里三十一公里。二〇一〇年初運。
### 燕房路
燕房路，運管營之，連房山路。始閻村東，訖燕山，經九驛，里十四公里。二〇一七年初運。別有支脈，擬往周口店，今未成。
### 郊一路
郊一路，乃中低速磁浮也。始石廠，訖金安橋，經七驛，里九公里。二〇一七年初運。
### 昌平路
昌平路與第八路、第十路、第十三路相連。始昌平西山口，訖西土城，經十有八驛，里四十四公里。二〇一〇年初運。
### 西郊路
西郊路乃有軌電車也，屬公交集團營之。始香山，訖巴溝，經六驛，里九公里。二〇一七年初運。
### 首都機場路
首都機場路屬京城地鐵所營。始北新橋，訖首都機場二、三號航站樓。經五驛，里三十公里。二〇〇八年初運。

### 大興機場路
大興機場路，運管營之。始草橋，訖大興機場。經三驛，里四十一公里。二〇一九年初運。

## 引據
維基峰

**維基峰**，在美國阿拉斯加。海拔二千三百三十三米，近加拿大境。可乘飛機抵之。欲登維基峰，須渡比弗河。河時長時落，時而水流湍急。

分類:美國地理志
使命召喚

《**使命召喚**》者，電子遊戲也，類屬射擊。美國動視公司所產，歲行一作。兼載視窗系統、微軟遊盒、索尼遊驛。系列始於二〇〇三年。正傳版本，今已十有五。兼敘二次大戰、方今戰事、特務行動云者。

## 履歷
### 正傳
*二〇〇三年 使命召喚
*二〇〇五年 使命召喚二
*二〇〇六年 使命召喚三
*二〇〇七年 使命召喚：現代戰爭
*二〇〇八年 使命召喚：戰爭世界
*二〇〇九年 使命召喚：現代戰爭二
*二〇一〇年 使命召喚：黑色行動
*二〇一一年 使命召喚：現代戰爭三
*二〇一二年 使命召喚：黑色行動二
*二〇一三年 使命召喚：幽靈
*二〇一四年 使命召喚：高級戰爭
*二〇一五年 使命召喚：黑色行動三
*二〇一六年 使命召喚：無量戰爭
*二〇一七年 使命召喚：二戰
*二〇一八年 使命召喚：黑色行動四

### 外傳

* 二〇〇四年 使命召喚：決戰時刻
* 二〇〇五年 使命召喚：紅一縱隊
* 二〇〇七年 使命召喚：勝利之路
* 二〇〇八年 使命召喚：戰爭世界·最後前線
* 二〇一二年 使命召喚：黑色行動·解密
* 二〇一五年 使命召喚：線上
* 二〇一六年 使命召喚：現代戰爭·重制

分類:美國電子遊戲
幾內亞比紹

**幾內亞比紹**，又譯**幾內亞比索**、**畿內亞比紹**，在西非，都比紹。昔葡萄牙屬地。北鄰塞內加爾，東南鄰幾內亞，西鄰大西洋。方三萬六千一百二十公里，口百六十萬。其國窮、其民困，居萬國之末。

分類:非洲史
王建

**王建**者，其人有六。
*前蜀高祖
*高麗太祖
*王建 (十六國)
*王建 (唐)
*王建 (三國)
*王建 (北魏)
奲都

**奲都**，夏毅宗之年號也。始於奲都元年，止於奲都六年，凡六年。
## 大事
*奲都元年，宋夏斷道塢之役。
*奲都元年，宋絕與夏和市、私市。
*奲都二年，夏毅宗發兵擄掠唃廝囉領土。
*奲都三年，西夏毅宗始參政。
*奲都四年，宋絕夏青鹽之利。
*奲都六年，西夏攻董氈。
## 生
*奲都四年，南宋名將宗澤生。
*奲都五年，夏惠宗生。
*奲都五年，金康宗生。
## 卒
*奲都三年，宋濮安懿王趙允讓薨。
*奲都六年，宋東海郡開國侯包拯薨。
## 紀年
:
## 並立年號
*嘉祐：宋仁宗之年號
*清寧：遼道宗之年號
*龍瑞太平：李聖宗之年號
*彰聖嘉慶：李聖宗之年號
*天喜：日本後冷泉天皇之年號
*康平：日本後冷泉天皇之年號

分類:西夏年號
麟德

**麟德**，唐高宗之年號也。始於麟德元年正月，止於麟德二年十二月，凡二年。

## 史
《舊唐書》、《新唐書》皆稱為龍朔三年十二月，詔改明年正月初一為麟德元年。而新疆土魯番出土之《唐紀元鈔》則云「龍朔四年六月一日改」。

## 大事
*麟德元年，武后垂簾聽政。
*麟德元年，改雲中都護府為單于大都護府。
*麟德元年，劉仁軌上書言百濟戍兵疲憊。

## 生
麟德元年，上官昭容生。

## 卒
*麟德元年，楚國公上官儀薨。
*麟德元年，唐名僧玄奘卒。
*麟德元年，清河公主薨。
*麟德元年，郇國公李孝協薨。
*麟德二年，盧國公程咬金薨。

## 紀年
:

## 引據
*《舊唐書》
*《新唐書》
*《唐紀元鈔》

分類:唐年號
傅堯俞

**傅堯俞**，字**欽之**，本鄆州須城人，徙孟州濟源。宋天聖二年生。

十歲能文，慶曆二年，及登第，猶未冠，知新息縣。嘉祐末為監察御史。英宗時，轉殿中侍御史，遷還起居舍人。熙寧三年，至京師，忤王安石，貶鹽鐵副使，後任河北轉運使，再歲六移官。哲宗時，召為秘書少監兼侍講，擢給事中、吏部侍郎、禦史中丞。

元祐四年，拜中書侍郎。六年，辭世，年六十八。哲宗、太皇太后哭臨之，太皇太后語輔臣曰：「傅侍郎清直一節，終始不變，金玉君子也。方倚以相，遽至是乎！」贈銀青光祿大夫，諡曰**獻簡**。

堯俞厚重言寡，遇人不設城府，人自不忍欺。論事君前，略無回隱，退與人言，不復有矜異色。初，自諫官補郡，眾疑法令有未安者，必有所不從，堯俞一切遵之，曰：「君子素其位而行，諫官有言責也，為郡知守法而已。」

司馬光嘗謂河南邵雍曰：「清、直、勇之德，人所難兼，吾於欽之見焉。」雍曰：「欽之清而不耀，直而不激，勇而能溫，是為難爾。」

## 家庭

高祖︰凝

曾祖父︰世隆

祖父︰玨

父︰立

兄弟：堯俞、舜俞、君俞、餘四人皆早逝

## 著作
著《草堂集》一卷，別有《傅獻簡集》七卷，已佚。

## 參考文獻
王建仲初

**王建**，字**仲初**，潁川人，唐詩人。

## 傳
大曆三年生，出身寒微，一生窮困。嘗從軍，約四十有六始入仕，嘗為昭應縣丞、太常寺丞等職。後出為陝州司馬，世稱**王司馬**。約六十有四拜為光州刺史。與張籍友善，樂府與之齊名，世謂**張王樂府**。太和九年卒。

## 風格
其詩趣題廣泛，哀民疾苦，生意濃厚，意境深遠。善擇有得意之人、事、物以概述，集而像形，發人深思。多用比興、白描、對比之法，常於詩末以重筆突通。體多為七言歌行，篇幅短小。語通俗潔簡，類如民歌。

又善宮詞。其宮詞百首，破前人寫宮怨之窠臼，於宮怨外，又廣寫唐宮中人物，為唐宮詞之大才。其五、七言近體中，有徵戍遷謫、行旅離別、幽居宦況之作，情思感人，而雜有頹廢之意。其絕句則清婉脫俗。嘗撰《宮中三臺》、《江南三臺》等小令，為中唐文人詞之大家。今存《王建詩集》、《王建詩》、《王司馬集》諸本及《宮詞》一卷。

## 詩作
*《田家行》
*《水夫謠》
*《羽林行》
*《射虎行》
*《古從軍》
*《渡遼水》
*《田家留客》
*《望夫石》
*《宮中三臺》
*《江南三臺》
*《十五夜望月寄杜郎中》
*《唐昌觀玉蕊花》
*《新嫁娘》

分類:唐列傳
王建 (三國)

**王建**，公孫淵之相國。淵反魏，自號燕王，改元紹漢。景初二年，晉宣王圍淵。淵乃使建、御史柳甫乞降，請解圍而縛。王不聽，執建等，皆斬之。其首付於淵。

分類:曹魏列傳
宿霧文維基大典

縮圖|宿霧文維基大典之徽
**宿霧文維基大典**者，至西曆二〇一七年八月，文逾五百萬，僅次英文維基大典。然多為機器人Lsjbot纂，今活簿百有四十三矣。
## 他典

*宿霧文維基大典
王建 (北魏)

**王建**，生卒年不詳，廣寧縣人，魏昭成帝母平文皇后從孫，南北朝時魏臣、武將。

## 傳
建少尚公主。登國元年，為外朝大人，與和跋等十三人迭掌事，與上參謀。二年，使後燕，還為左大夫。後從道武征討諸邦，累立戰功，遷中部大人。

十年，魏於參合陂之役中敗後燕，帝欲留其有才能者，其餘皆給衣食，遣歸後燕。王建以後燕新敗，國內空虛，欲滅則易也​​。若將其遣還，必生禍患，不如盡殺之。帝從，遂坑殺之。

皇始元年，王建等率軍擊斬後燕廣寧太守劉亢泥。是年為冠軍將軍，隨道武攻後燕，取後燕之信都。既而，魏軍攻後燕中山，建以功封**濮陽公**。

天興元年，烏丸人庫傉官韜反，命王建定亂，以功遷太僕，徙封**真定公**，加以冀青二州刺史等。薨，陪葬金陵。

## 宗族
### 長輩
*祖姑：平文皇后，平文帝皇后，昭成帝之母
*從祖：王豐
*從叔：王支，王豐之子，尚昭成帝之女

### 兄長
*王回，官至大夫，後以罪誅
* 王豆居，封即丘侯

### 子孫
*子：王斤，封淮南公，官至鎮西將軍
**孫：王度，封濟陽公，官至平南將軍
***曾孫：王樹，封歷陽侯，官至平西將軍、涇州刺史
***曾孫：王安都，嗣位，降封濟陽侯，官至內都大官
****玄孫：王買得，嗣濟陽侯

## 引據
*《魏書·卷二·帝紀第二》
*《魏書·卷三十·列傳第十八》
*《北史·卷二十·列傳第八》

分類:元魏列傳
麟嘉 (前趙)

**麟嘉**，十六國漢昭武帝之年號也。始於麟嘉元年十一月，止於麟嘉三年六月，凡三年。

## 大事
麟嘉三年七月，漢隱帝立，改元漢昌。

## 生
*麟嘉元年，羅馬君士坦丁二世生。
*麟嘉元年，天主教聖都爾之瑪爾定生。
*麟嘉二年，羅馬帝君士坦提烏斯二世生。
*麟嘉二年，前秦景明帝生。
*麟嘉三年，趙劉皇后生。

## 卒
*麟嘉元年，魏景帝崩。
*麟嘉元年，魏穆帝崩。
*麟嘉二年，晉瑯琊王司馬裒薨。
*麟嘉三年，晉愍帝崩。
*麟嘉三年，漢昭武帝崩。
*麟嘉三年，成漢丞相范長生卒。
*麟嘉三年，漢天王靳準薨。
*麟嘉三年，漢隱帝崩。

## 紀年
:

分類:前趙年號
王建 (十六國)

**王建**，巴西人，十六國時流民之首。

晉建興元年，王如餘黨涪陵李運、巴西王建等，自襄陽率三千餘家入漢中，梁州刺史張光遣參軍晉邈將兵禁止。邈受運、建所賕，說光納降。光從之，使居成固。尋晉邈見運、建及其部眾多有珍寶，欲盡取之，乃謂光曰：「運、建之徒，不營農業，而專治兇器，其意難測，不如悉數掩殺，不然，其必為亂。」光又從之。五月，邈將兵攻運、建，殺之。建婿楊虎收餘眾擊光，屯厄水，光遣其子孟萇討之。然不勝。

分類:十六國列傳
漢昭武帝

**漢烈宗昭武皇帝**諱**聰**，**劉**氏，一名**載**，字**玄明**，匈奴人，本出新興，漢光文帝第四子，母張夫人，十六國時漢趙之君，光興元年至麟嘉三年立。

## 紀
昭武帝勇冠絕人，博覽經史，善文。在位之日，先後兵破洛陽及長安，虜殺懷、愍二帝，滅西晉而拓國土。其以胡、漢分治。然大行誅戮，又寵宦官與靳準等。至其末，疏於朝政，但縱情於聲色也。

麟嘉三年，上崩，諡曰**昭武皇帝**，廟號**烈宗**。

## 為政
### 政治
漢光文帝崩，昭武帝弒和而自立。踐阼，帝置左、右司隸，各領二十餘萬戶，每一萬戶置一內史，共置四十三位內史，以治漢人。又置單于左輔與單于右輔，各領六夷十萬落，每一萬落置一都尉，以治胡人。

居位後期，昭武帝愈暴，每所不快，則濫殺大臣，如左都水使者王攄嘗以魚蟹所供不足而為帝所殺；將作大匠靳陵乃以「溫明」、「徽光」二殿未成而死。王彰嘗諫昭武帝無弋獵淫，望帝念及先皇開國之難，應專朝政。而帝怒，又欲殺彰，因張太后不食，又皇弟乂與皇子粲死諫，乃赦彰。時立中皇后，尚書令王鑑、中書監崔懿之等又諫帝不可濫封皇后，亦為帝所殺。

### 軍事
昭武帝即位，遣族弟曜、大將王彌等帥眾四萬攻洛陽四周之郡縣，以孤洛陽。嘉平元年，石勒於苦縣滅晉軍十餘萬。是年夏，劉曜、王彌攻破洛陽，虜懷帝，殺吏民三萬餘人，史稱永嘉之亂。次年，弒晉懷帝，愍帝即位於長安。建元二年，昭武帝遣劉曜破長安，又虜晉愍帝，西晉遂亡。晉之亡，中國廣大之地，皆為漢之治也。

雖昭武帝名為中國之共主，而隨其地之廣闊，諸侯蜂起，漢國乃衰。

## 軼事
初，帝之母方孕，夢日入其腹，寤而告夫，光文帝曰：「此吉，慎勿言。」孕十五月而生帝，帝生之夜有白光之異。帝形異，左耳有一白毛，長二尺餘，甚有光澤。

## 宗室
### 父母
*父：漢光文帝
*母：張夫人

### 后妃
#### 前期諸后
*呼延皇后
*武孝皇后，諱張徽光，輔漢將軍張寔之女，初封貴人
*武宣皇后，諱劉娥，劉殷之女，以賢德著稱
*武德皇后，諱劉英，劉殷之女，初封左貴嬪，昭武帝意欲立貴嬪為后，為太后所不允，未幾而薨

#### 後期諸后
*上皇后：靳月光，靳準之女，後被廢
*上皇后：樊皇后，武孝皇后之侍婢
*左皇后：劉皇后
*左皇后：王皇后，中常侍王沈之養女
*右皇后：靳月華，靳準之女
*中皇后：宣皇后，太監宣懷之養女

### 子
*漢隱帝
*劉易，封河間王
*劉翼，封彭城王
*劉悝，封高平王
*劉敷，封勃海王
*劉驥，封濟南王
*劉鸞，封燕王
*劉鴻，封楚王
*劉權，封秦王
*劉操，封魏王
*劉持，封趙王
*劉逞，封吳王
*劉朗，封潁川王
*劉皋，封零陵王
*劉旭，封丹陽王
*劉京，封蜀王
*劉坦，封九江王
*劉晃，封臨川王
*劉衷，封會稽王
*劉約，封東平王

分類:前趙本紀
虛專網

**虛專網**或**虛私網**，假公有之網絡，傳內網訊息。營業、結社者流，欲陰通音耗，乃虛擬專網。其通訊所恃，隧道協約也。不有此約，則音信無隱，傳訊不確。雖前畫乃爾，加密與否，人可馳控。若未加密，猶有音信見竊之虞。
分類:科技
比科爾

**比科爾**，菲律賓大區也。所轄，比科爾半島，在呂宋島東南。又轄鄰嶼凡二。計十萬八千五十四三平方千米，即菲律賓百分之五有十分之九。區治在黎牙實比市。

## 區劃
轄六省：阿爾拜省、北甘馬仁省、南甘馬仁省、卡坦端內斯省、馬斯巴特省、索索貢省。
網絡逾垣術

**逾垣**者，網禁洞開之術也。自防火長城，網禁始現。網禁者，垣也，故逾垣以破之。

## 術
逾垣之術有三：曰加密，曰代理，曰偽裝。加密者，防火長城之程式無從斷之也。代理者，傳書繞行也。偽裝者，虛實相合也，亂防火長城之視聽。

## 方
*虛擬專網
*代理伺服器
*安全外殼隧道
*套接字安全協定

分類:互聯網
歐盟張大

**[[歐盟]]**初縱德法意荷比盧六國，皆自西歐，稱歐洲共同體。乃後**張大**，及於廿八國，聯合而為歐盟。凡入盟者，需循哥本哈根之圭臬，用是自正，復審於歐盟。
## 史概
[縮圖|[西曆一九五八年，歐洲經濟共同體之原初六國]]
*西曆一九五〇年：法國外事作《舒曼宣言》，議歐洲之聯合。是歐盟之濫觴也。
*西曆一九五二年：比荷盧西法義共建歐洲煤鋼共同體，是為歐盟前身也。
*西曆一九五八年：六國又建歐洲經濟共同體、歐洲原子能共同體。
*西曆一九六七年：合三共同體為一，即歐洲各大共同體。
*西曆一九七三年：首納英國、愛爾蘭、丹麥。
*西曆一九八一年：次納希臘。
*西曆一九八六年：三納西班牙、葡萄牙。
*西曆一九九〇年：西德復東德故地，為一統之德意志。
*西曆一九九五年：四納奧地利、瑞典、芬蘭。
*西曆二〇〇四年：五納愛沙尼亞、拉脫維亞、立陶宛、波蘭、捷克、匈牙利、斯洛伐克、斯洛文尼亞、馬爾他、賽普勒斯。
*西曆二〇〇七年：六納羅馬尼亞、保加利亞。
*西曆二〇一三年：七納克羅地亞。
上城區

**上城區**，故杭州市治所在。北界下城於慶春路，南隔浙江望濱江、蕭山，東連江干，西濱西湖。國初始定上城，省市，皆治於斯；納中下城區諸地，又捨南山於西湖；年西曆一九九七，又劃江干若干，東至錢塘，遂成今境。有湖濱、吳山、城站、復興等處，文物、貿易盛尤，珍奇所聚。

## 文物勝景
昔者，錢氏趙氏之經營，樓宇於鳳山之上，府廟於吳山之麓。流水出於鳳山門，清波蕩於西子湖，湧金池上帶碧波，候潮門外且聽聞。

舊城有謠，謠曰：
正陽百官壩子門，螺螄沿過草橋門。候潮聽得清波響，湧金錢塘保太平。

西子湖畔，有景名柳浪聞鶯、湖濱晴雨，有文物名錢王祠、古湧金門、古清波門也。

吳山、清河坊，尚存古風。城中有孔廟、中國美院等，另有昔胡雪岩、于謙之遺跡。內二水，中河、東河，古運河也；貼沙河者，護城當潮。玉皇山、貼沙河南之間，古候潮門也；南而至江，又佛造像、官窯、八卦田之所也。閘口、錢塘江大橋處，中河入錢塘處也，古來皆津渡，今有白塔尚存。

宋有城隍閣廟，立于天風之上；又有佛寺二；有胡僧，築寺鳳凰，主天方教，在御街侧；近世有鼓樓、崇一、思澄三基督堂，以思澄最古。

## 政區
街道六：湖濱、清波、小營、望江、南星、紫陽。

## 引據

## 它典
*上城區府網址 

分類:杭州市區劃
麟嘉 (後涼)

**麟嘉**，十六國後涼懿武帝之年號也。始於麟嘉元年二月，止於麟嘉八年六月，凡八年。

## 大事
*太安四年，後涼懿武帝自號三河王，改元麟嘉。
*麟嘉四年，後涼懿武帝遣其弟寶伐西秦；秦涼戰於青石關南岸，死傷過萬。

## 生
*麟嘉四年，北魏明元帝生。
*麟嘉六年，中天竺僧求那跋陀羅生。
*麟嘉八年，西羅馬帝佩特羅尼烏斯·馬克西穆斯生。

## 卒
*麟嘉四年，羅馬帝瓦倫提尼安二世崩。
*麟嘉五年，吐蕃拉托托日贊普薨。
*麟嘉八年，後燕成武帝崩。
*麟嘉八年，晉孝武帝崩。
*麟嘉八年，晉尼曇備卒。

## 紀年
:

分類:後涼年號
後涼懿武帝

**後涼太祖懿武皇帝**諱**光**，**呂**氏，字**世明**，略陽臨渭人，氐人，十六國時後涼開國之君，秦太尉呂婆樓之子。

## 紀
上初為秦將，累立戰功，率軍征服西域。後秦以淝水之敗而國亂，上還軍，滅涼州刺史梁熙，人主涼州，遂立國。其聞秦主崩，遂自號**使持節、侍中、中外大都督、督隴右、河西諸軍事、大將軍、涼州牧、酒泉公**，改元太安。太安四年，稱**三河王**，改元麟嘉。麟嘉八年，復改**天王**，國號大涼，改元龍飛。承康元年，上崩，年六十三，廟號**太祖**，諡曰**懿武皇帝**，葬高陵。子太子紹嗣位，未改元。

## 宗室
### 父母
*父：後涼景昭帝
*母：昭烈妃，佚其姓

### 兄弟
*弟：呂德世
*弟：天水公呂延
*弟：後涼文帝
*弟：巴西公呂他，任左將軍

### 妻妾
*石皇后
*趙淑媛

### 子
*長子：後涼靈帝
*子：後涼隱王
*子：番禾郡公呂弘
*子：隴西公呂緯
*子：呂覆，西域大都護

## 引據
*《晉書·卷一百二十二·載記第二十二》
*《魏書·卷九十五·列傳第八十三》
*《十六國春秋·卷八十一·後涼錄一》
*《十六國春秋別傳·卷十·後涼錄》

分類:後涼本紀
齊後莊公

**齊後莊公**諱**光**，一曰**莊公**，**姜**姓，**呂**氏，齊靈公之子，春秋時齊侯，莊公元年至莊公六年在位。
## 傳
後莊公本為靈公太子，靈公欲立寵姬子公子牙，而遣之守即墨，改立牙為太子，尚欲除之而伐魯。後齊侯病，崔杼、慶封等迎太子光，殺公子牙母子，齊靈公聞變，吐血而薨，太子光立，是為後莊公。

莊公六年，齊後莊公通於崔杼妻東郭姜，而為崔杼所弒。公即薨，崔杼復立後莊公之異母弟杵臼即位，是為景公。
## 為政
齊後莊公時，誅太子牙與臣夙沙衛、高厚等，且與魯、晉、宋、衛相盟之，又嘗出兵攻晉之朝歌。
## 宗族
*父：齊靈公
*母：鬲聲姬
**弟：公子牙
**弟：齊景公
## 引據
*《左傳》襄公十九年至二十五年
*《史記》齊太公世家第二

分類:姜齊世家
理察費曼

**理察費曼**，美國紐約人也，一九一八年五月十一日生，通理論物理學。

平生所究，以路徑積分量子理論、量子電動力學、超流體過冷液氦、部分子模型四者，最為有名。一九六五年，因有大功於量子電動力學，與施温格、朝永振一郎，並獲諾貝爾物理學獎。

一九八八年二月十五日，卒，年六十九。

蓋原子之下，粒子紛紜，算式繁雜，費氏擅以圖說，深入淺出，解述其事，後遂稱費曼圖。一九九九年，英國期刊《物理世界》選舉古今物理偉人，費氏位次十大。

費氏著作等身，諸如《毫釐萬殊》、《費氏物理講義》三冊等，淺說奧義，暢銷寰宇。其自述《費曼笑談》、《人思何顧》，亦洛陽紙貴。

## 據
*英文維基理察費曼列傳簡介段

分類:紐約州列傳
彝泰

**彝泰**，吐蕃可黎可足贊普之年號也。始於彝泰元年，止於彝泰二十七年，凡二十七年。

## 大事
*彝泰元年，唐許與吐蕃互市。
*彝泰元年，吐蕃贊普可黎可足立。
*彝泰四年，唐靈武奏破吐蕃。
*彝泰四年，唐郝玼收復原州。
*彝泰五年，唐遣吐蕃來使歸國。
*彝泰七年，唐與吐蕃長慶會盟。
*彝泰九年，《唐蕃會盟碑》刻成。
*彝泰十年，吐蕃求《五台山圖》。
*彝泰二十四年，吐蕃贊普達磨立，未改元。

## 生
彝泰二十五年，法蘭克帝查理三世生。

## 卒
*彝泰十年，日本平城天皇崩。
*彝泰二十三年，唐武威郡王李載義薨。
*彝泰二十三年，唐彭陽郡公令狐楚卒。
*彝泰二十五年，不列顛島韋塞克斯王愛格伯特薨。
*彝泰二十七年，唐宰相蕭俯薨。
*彝泰二十七年，唐僧宗密禪師薨。
*彝泰二十七年，唐文人李翱卒。

## 紀年
:

:

:

## 引據
《長慶唐蕃會盟碑》

分類:吐蕃年號
冰汽之世

**冰汽之世**，電子遊戲也。今售於蒸汽平臺。

是年丙戌，凌冬不絕，天時寒冽，不敵嚴寒，乃傾全境之力築能量塔，以維財紳勢籍之人。為此，乃遏寒冬之說，以維安定。此遊戲難民章之事也。

越期月，暴雪隨至，無塔之人十不生一。戲者乃府尹，須鎮遏擾攘，裁決議案，勸進殖產，以保萬民之生也。此新生章之事也。

其中，復有冬日之家，能量塔力失，氣壓劇增，或然轟烈。於此地中，有鐵甲兵輪，爾需挽粟貨運，復啟鐵艦，另開他地也。此冬日之家隕落事也。

今有笑談曰：外國之人爭存競生，中邦之人則同勸殖產，以為躍進也。

分類:電子遊戲
阿濟格

**阿濟格**，**愛新覺羅**氏，清太祖第十二子，多爾袞之胞兄，母為大妃阿巴亥。

## 傳
太宗時嘗伐明及朝鮮，後從多爾袞入關。順治元年，封**和碩英親王**。又以靖遠大將軍沿長城入陝，復自陝西出河南、湖廣、江西，屢敗李自成，殺劉宗敏，獲宋獻策。五年，又以平西大將軍督師討姜鑲於大同。六年，請封叔王，為攝政王所拒。七年，多爾袞薨，欲攝政，為上所不許。八年，削爵幽死。阿濟格墓在大北窯東，俗謂八王墳。

## 宗族
### 妻妾
*嫡妻：西林覺羅氏，祜新之女
*繼妻：科爾沁博爾濟吉特氏，炳圖郡王孔果​​洛之女
*妾：李氏，李士興之女
*妾：愉氏，愉春仁之女

### 子孫
*長子：和度
*次子：傅勒赫
**次子：構孳
***長子：訥延
**三子：綽克都
***長子：素嚴
****三子：素拜
***七子：興綬
****長子：九成
*****四子：謙德
*****七子：順德
******長子：華英
***子：瑚圖禮
****子：額爾赫宜
*****子：碩臣
******長子：華德
*******長子：秀平
********次子：良喆
*********次子：隆煦
**********長子：存耀
***八子：普照
****子：亨新
***九子：經照
***子：隆德
****次子：璐達
*****長子：麟魁
*三子：勞親
*四子：伯爾遜
*五子：門柱
*六子：樓親
*七子：墨爾遜
*八子：索爾科
*九子：佟塞
*十子：瑚禮
*十一子：鄂拜
*十二子：班進泰

### 女
一女適納蘭明珠，育有三子，長子為詞人納蘭性德

分類:清列傳
宿緣

《**宿緣**》者，泰國之電視劇也。改自珞攀同名小說，塔納瓦特·瓦塔納普迪、拉妮·坎彭等演。首播於佛曆二五六一年二月廿一日，已有十五集矣。

分類:泰國電視劇
分類:泰國小說
大學堂

**大學堂**，仿泰西而設，為最高學府。今稱**大學**，名出儒學經典。下有學院、院下有學系。授學士銜、碩士、博士銜。

## 史
公元前三八七年，柏拉圖於雅典立學院，大學之祖也。及中世紀，粗形已成，皆為教會王侯所立。公元一〇八八年，意大利立博洛尼亞大學，今制大學之始也。中國之大學，始於北洋大學堂也，光緒廿一年建。

## 兼查
*學校
*小學
*中學

分類:教育
尼日

**尼日**在西非。有河曰尼日，故名。西接布吉納法索、馬利，南靠奈及利亞、貝南，北臨阿爾及利亞，東接查德，東北臨利比亞。都尼阿美。方百二十六萬餘平方公里，口二千六百七十五萬餘，奉回教。貧甚。
賈誼

**賈誼**，漢雒陽人也。生高祖六年。因譽於學，又名**賈生**。傅長沙，故又名**賈長沙**、**賈太傅**。

誼少好《詩》《書》，深究其道而譽，文藻華麗，名聞鄉黨，河南郡守以為客。文帝即位，見薦為博士，年少其中。每有己見，文帝重之，期年，為太中大夫。

儒學，五行之說以為漢禮，以易秦制。主「改正朔、易服色、制法度、興禮樂」，官戚以為反，四年，貶為長沙王太傅，輔其上。怒其謫，且聞此地潮，自以為早薨，悲極之際，渡湘江，著《弔屈原賦》。三年後，凶鳥入舍，有感而著《鵩鳥賦》。

七年，文帝突思其人，召之京城，問鬼神，夜半前席，既罷。文帝以誼為梁王揖之師，又以著文為諫。十一年，梁王墜馬而亡，諡懷，史稱梁懷王，自責，終日而泣。期年，鬱鬱而終，前元十二年卒。

## 著
政論：《論治安策》、《過秦論》、《論積貯疏》、《諫鑄錢疏》

賦：《弔屈原賦》、《鵩鳥賦》、《惜誓》、《旱雲賦》、《虛賦》

## 評
《漢書·賈誼傳》贊曰：劉向稱賈誼言三代與秦治亂之意，其論甚美，通達國體，雖古之伊、管未能遠過也。使時見用，功化必盛。為庸臣所害，甚可悼痛。」追觀孝文玄默躬行以移風俗，誼之所陳略施行矣。及欲改定制度，以漢為土德，色上黃，數用五，及欲試屬國，施五餌三表以係單于，其術固以疏矣。誼以夭年早終，雖不至公卿，未為不遇也。凡所著述五十八篇，掇其切於世事者著于傳云。

## 據
《史記·屈原賈生列傳》
可黎可足

**可黎可足**，諱**赤祖德贊**，又作**克黎可足**、**徠巴贍**、**熱巴中**。吐蕃贊普，建元彝泰。其在位時，吐蕃文武極盛。嘗採天竺之度量衡，引唐之史官制以纂實錄。又務興佛法，尤重佛典之譯。《吐蕃大藏經》譯於其時，定《大藏經》之基。且欲俾佛法之入吐蕃者純明簡約，然漢文之習則緩。又每欲致力於護佛，常感心有餘，而力不足，此皆受棒教一派之製。其後為弟朗達磨所弒。陵在今山南瓊結縣瓊果區宗山西南。與棄宗弄贊王、乞栗雙提贊王，並稱**吐蕃護教三王**。

分類:吐蕃本紀
模里西斯

**模里西斯**，或曰**毛里求斯**，在東非，據島而立國。居印度洋中，西望馬達加斯加。方二千又四十平方公里，有口百二十八萬餘。都路易港。
縮圖|模里西斯地圖
厄利垂亞

**厄利垂亞**，東非國也，據阿非利加之角。南接衣索比亞，西界蘇丹，東臨紅海以觀沙烏地阿拉伯、葉門。都阿斯瑪拉。方百十二萬餘平方公里，口六百五十萬餘。
塞內加爾

**塞內加爾**，國也，在西非。有河曰塞內加爾，遂以名之。西接大西洋，南靠幾內亞、幾內亞比索，北臨茅利塔尼亞，東接馬利。有國名曰甘比亞，為其環伺。都達喀爾。方十九萬餘平方公里，口千五百五十九萬餘。
維德角

**維德角**，或曰**佛得角**，在西非，據島而立國。居大西洋中，東望塞內加爾。方四千又三十三平方公里，有口五十六萬餘。都培亞。
盧安達

**盧安達**，或曰**盧旺達**，國也，在中非。西接剛果民主共和國，南靠蒲隆地，北臨烏干達，東接坦尚尼亞。都吉佳利。方二萬餘平方公里。口千一百二十六萬餘。
蒲隆地

**蒲隆地**，或曰**布隆迪**，國也，在中非。西接剛果民主共和國，北臨盧安達，東接坦尚尼亞。都布松布拉。方二萬餘平方公里。口八百三十八萬餘。
聖多美普林西比

**聖多美普林西比**，在西非，據島而立國。居大西洋中，北望賴比瑞亞、象牙海岸、迦納、多哥、貝南、奈及利亞列國，東望喀麥隆、加彭、赤道幾內亞諸國。方千餘平方公里，有口二十萬餘。都聖多美。貧甚。
剛果共和國

**剛果共和國**，在中非。西接加彭，南靠安哥拉，北臨喀麥隆、中非，東接剛果民主共和國。都布拉薩。方三十四萬餘平方公里，口四百又四萬餘。
葛摩

**葛摩**，或曰**科摩羅**，在東非，據島而立國。居印度洋中，西望莫三比克、坦尚尼亞，東望馬達加斯加。方二千一百七十平方公里，有口七十九萬餘。都莫洛尼。奉回教。
賴索托

**賴索托**，或曰**萊索托**，國也，居亞非利加之南。當山中，出其界，則南非國境。方三萬餘平方公里，有衆百九十四萬餘。都馬塞盧。
塞席爾

**塞席爾**，或曰**塞舌爾**，東非一國也，據島而立國。居印度洋中，西望坦尚尼亞、肯亞，北望索馬利亞，南望馬達加斯加。方四百餘平方公里，有口九萬餘。都維多利亞港。
馬拉威

**馬拉威**，或曰**馬拉維**，國也，居亞非利加之中。接尚比亞、莫三比克、坦尚尼亞境。方十一萬餘公里。口千二百八十八萬餘。都利隆圭。
喀麥隆

**喀麥隆**國，在中非。南靠赤道幾內亞、加彭、剛果共和國，東北界查德，東接中非，西臨大西洋。都雅溫德。方四十七萬公里有奇，口二千三百八十三萬餘。
多哥

**多哥**國，在西非。北接布吉納法索，西界迦納，東接貝南，南臨大西洋。都洛美。方五萬公里有奇，口六百六十一萬餘。
司空

**司空**，職官也。空者，工也，金文又稱**司工**。

周初，次於三公，同於六卿。與司馬、司寇、司士、司徒並列，稱五官，掌水利營建之務。

及春秋，避宋武公諱，其國改言**司城**。孔子曾任魯司空。

漢本無此官，成帝時，改御史大夫為大司空，惟職責異於周。後漢改大司空為司空，與太尉、司徒並列，稱三公。迄宋徽宗，易稱，以太師、太傅、太保為三公。元廢三公。明清復三公，名稱沿宋制。司空別為工部尚書雅稱。

分類:職官誌
多鐸

縮圖|右|多鐸
**多鐸**，**愛新覺羅**氏，清太祖十五子，阿濟格、多爾袞之母弟，滿洲鑲白旗主，時人謂**九王**，其爵世襲罔替。

## 傳
後金天命五年，封**和碩額真**，旋封**貝勒**，統正白旗。崇德元年，封**豫親王**。六年，從松錦大戰，大捷。順治元年，以定國大將軍從多爾袞入關，敗李自成軍。旋破揚州，殺史可法；下江南，虜南明福王，晉**和碩德豫親王**。

六年三月十八日，染天花而薨，年三十六，諡曰**通**，葬光華東里。乾隆中詔配享太廟。一生戰功卓著，高宗贊曰「開國諸王戰功之最」。

## 宗族
### 父母
*父：清太祖
*母：大妃阿巴亥

### 妻妾子女
*嫡福晉：博爾濟吉特氏，明安台吉之女
**長女：順治二年正月嫁巴林輒門台吉
**三女：郡主，天聰八年生，順治三年嫁二等侍衛豪善，順治六年卒
*繼福晉：諱達哲，科爾沁博爾濟吉特氏。達哲福晉為蒙古科爾沁和碩福妃之女。乃多爾袞五娶福晉巴特瑪之姊妹
**次子：多尼，和碩豫宣和親王。崇德元年十月十八日卯時生。初封郡王；順治六年襲豫親王爵；順治八年，改封信親王。順治十八年正月初四辰時薨，年二十六。嫡福晉科爾沁博爾濟吉特氏
***長子：鄂尼
***次子：追封和碩豫親王鄂扎
****五子：豫愨親王德昭
*****子：豫良親王修齡
******長子：已革豫親王裕豐
******三子：已革豫親王裕興
******五子：豫厚親王裕全
*******次子：豫慎親王義道
********長子：豫誠親王本格
*********嗣子：豫親王懋林
***三子：鄂臘
***四子：奉國將軍鄂明
***五子：鄂興
***六子：鄂雲
***七子：鄂林
**五子：多爾博，崇德八年正月初二日亥時生。多爾袞之嗣子。順治七年襲多爾袞爵為睿親王；八年，革爵，歸宗
*三繼福晉：那拉氏，參領衍達爾漢之女
*側福晉：佟佳氏，輕車都尉雅克秦之女
**四子：察尼，奉恩輔國恪僖公。崇德六年三月初八日未時生。康熙二十七年九月二十二日亥時卒，年四十八。賜祭葬視輔國公，諡曰恪僖。嫡福晉博爾濟吉特氏
**七子：董額，多羅信郡王。順治四年正月初五日申時生。康熙四十五年六月二十五日寅時薨，年六十。嫡福晉博爾濟吉特氏
**八女：縣主，康熙二年嫁科爾沁部鄂齊爾
*側福晉：伊爾根覺羅氏，護軍統領阿達海之女
*庶福晉：佟佳氏，參領素達塞之女
**八子：費揚古，已革奉恩輔國公。順治六年己丑二月初八日亥時生。自三等奉國將軍進輔國公，坐事，奪爵。雍正元年癸卯八月初十未時卒，年七十五。嫡福晉兆佳氏，副都統公圖之女；妾何氏，豪善之女；妾鄧氏，鄧雲之女；妾王氏，王永之女；妾夏氏，夏二之女
***長子：費雅傅哈
***次子：奉恩將軍畢喇席
***三子：尼馬喇
***四子：畢爾圖
***五子：奉恩將軍詹布
***六子：奉恩將軍遙努
***七子：莽堪
***八子：望洪
***九子：吉祿
***十子：已革三等侍衛務爾渾
***十一子：蟾德宜
***十二子：昭拉詩
***十三子：玖詩
*庶福晉：那拉氏，費揚古之女
**長子：珠蘭，天聰九年十月二十二日子時生。康熙四年二月二十八日巳時卒，年三十一。嫡福晉伊爾根覺羅氏
*庶福晉：瓜爾佳氏，甘楚漢之女
**三子：巴克度，崇德五年四月十四日辰時生。康熙七年三月初四日寅時卒，年三十九。嫡福晉溫都氏，佐領土完整西爾太之女；繼福晉伊爾根覺羅氏，護軍參領昂吉圖之女；妾劉氏，劉二之女
***子：度蟾
*庶福晉：瓜爾佳氏，塔克泰之女
**六子：扎克度，順治元年四月十九日子時生。康熙二十八年二月初二日子時卒，年四十六。嫡福晉烏蘇氏，前鋒參領祜錫布之女；繼福晉宜特墨氏，沃赫之女
***長子：扎海
***次子：扎穆
***三子：扎格
*妾：那拉氏，法哈之女
*妾：良氏，良國柱之女

## 引據
《清史稿·列傳五·諸王四·太祖諸子三》

分類:清列傳
安地卡及巴布達

**安地卡及巴布達**，島國也，在加勒比海中。方二百八十公里，口八萬九千餘。都聖約翰斯。
聖克里斯多福及尼維斯

**聖克里斯多福及尼維斯**，島國也，在加勒比海中。方二百六十一公里，口五萬二千餘。都巴士地。
聖文森及格瑞那丁

**聖文森及格瑞那丁**，島國也，在加勒比海中。方三百八十九公里，口十萬又二千餘。都金斯敦。
聖露西亞

**聖露西亞**，島國也，在加勒比海中，近大西洋。方六百一十六公里，口一十六萬四千餘。都卡斯翠。
巴貝多

**巴貝多**，島國也。在加勒比海中，近大西洋。方四百三十一公里。口二十八萬四千餘。都橋鎮。
瓜地馬拉

**瓜地馬拉**，明稱**哇的麻剌**，在中美。都瓜地馬拉，遂以爲國名。西臨太平洋，東接加勒比海。出東南，則宏都拉斯、薩爾瓦多。出東北，有國名貝里斯。方十萬餘平方公里。口千五百四十六萬餘。
## 史
西元一千九百四十五年，民苦統領烏比科甚，遂蜂起於境，推阿雷瓦洛為統領。後傳至阿本斯，其人甚賢，欲抗花旗國，遂兵變，逐之於墨西哥。
## 參
宏都拉斯

縮圖|宏都拉斯國旗
**宏都拉斯**國，明稱**酆度蠟**，清稱**鬨都拉斯**，在中美。西臨瓜地馬拉，東北瀕加勒比海，南臨太平洋。出東南境，有國名尼加拉瓜，出西南，則薩爾瓦多境。方十一萬餘平方公里。民九百又三萬餘。都德古西加巴。

## 據
格瑞那達

**格瑞那達**，美洲島國也，居加勒比海中。方三百四十四平方公里。民十萬九千餘。都聖喬治。
多明尼加

**多明尼加**，在加勒比海伊斯帕尼奧拉島。西接海地。方四十八萬餘公里。口千又七百三十四萬餘。都聖多明哥。
多米尼克

**多米尼克**，島國也，在加勒比海中。方七百五十又四公里，口七萬餘。都羅索。
巴哈馬

**巴哈馬**，明稱白赫瑪，島國也，在大西洋中。方萬又三千餘公里，口三十二萬一千餘。都拿索。
尼加拉瓜

**尼加拉瓜**，在中美。西臨太平洋，東瀕加勒比海，南界哥斯大黎加，北接宏都拉斯。方十三萬餘公里。口六百又二萬餘。都馬拿瓜。
所羅門群島

**所羅門群島**，島國也，在太平洋中，西望巴布亞新幾內亞，西南眺澳大利亞。方二萬八千餘公里，口六十四萬餘。都荷尼阿拉。
吉里巴斯

**吉里巴斯**，或曰**基里巴斯**，島國也，在太平洋中。方八百一十一公里，口十萬餘。都南塔拉瓦。
諾魯

**諾魯**，全稱**諾魯共和國**，又譯**瑙魯**，島國也。在太平洋中，屬密克羅尼西亞，方圓二十一公里餘，為天下島國至微者。國無定都，政樞在雅連。民有萬餘，多奉基督。

其島乃珊瑚環礁，古為波利尼西亞人所居。近代德意志嘗領之。西曆二十世紀初，島中磷礦見採，質優儲豐，遂為立國之本。一九六八年，諾魯自立，以磷礦之利，國用豐饒，民生富庶，冠絕一時。然恃資源而未遠圖，開採近百年，寶藏終竭。礦盡則財源斷，國力由是驟衰。今所倚者，惟外援及漁權之許也。勃興忽衰如是。

## 據
萬那杜

**萬那杜**，或為**瓦努阿圖**，島國也，在太平洋中，西北望所羅門群島，西南眺新喀里多尼亞，東臨斐濟。方萬餘公里。至西元二〇一六年，口二十七萬餘。都維拉港。
吐瓦魯

**吐瓦魯**，或譯**圖瓦盧**，大洋洲島國也，處玻利尼西亞，都富納富提。其地東接托克勞，西鄰所羅門，吉里巴斯、斐濟分據南北，而橫貫更日線之西。境內環礁錯落，凡九島，方可十許里。歲在壬寅，計口一萬六百餘。論廣袤、戶口，皆居萬國之末。地狹且瘠，糧用多仰外給，或取給於漁採。國之歲入，恃鬻漁權、僑民寄金、列邦輸助。地勢卑阨，每苦氣候漸暖、海潮日侵之患。
## 沿革
其先曰玻里尼西亞人，汎海而至。習於水性，善操雙體之舟，周遊列島。初自薩摩亞、湯加徙此，後轉徙美拉尼西亞、密克羅尼西亞。

明隆慶二年，西班牙人門達尼亞始探得其地。清嘉慶二十四年，西人名之埃利斯島，後統稱埃利斯群島。光緒末，英國收為保護領，隸西太平洋領地。西曆一九一六年，併入吉爾伯特群島。一九七四年，兩群島議分治，英廷準之。一九七八年，圖瓦盧始建國，入英聯邦，行立憲之制，奉英王查理三世為共主。二〇〇〇年，入聯合國。

## 國政
其國隸英聯邦，奉英王為元首，而政歸內閣。總督代行君權，由總理薦之，今充斯職者，托菲加·法拉尼也。國有憲典，法權至上，主權在民，嚴保庶黎自由。議會不分上下院，設席十有五，皆由公舉，四載一易，議長由眾議員互推。政體行內閣制，總理亦由議員互選，總督命之。內閣設六部，總理簡任部長，而仰責於議會。另設總檢察長一人，為律政之顧問。境內無黨派，議員自結政團，今當政者八人，在野者七人。

司法院分高等、地方及島嶼三等，理軍民刑獄。不服判者，得訴至首邑高等法院。高等法院設大法官一人，總理全境訟獄，為國內終審。若猶不服，則上訴於斐濟上訴法院；其極則控於英國樞密院司法委員會，以為定讞。
## 地理
其國地處炎方，屬熱帶海洋之候，盛暑可達攝氏四十度，寒冬則二十二度，常歲率在二十六至三十二度間。歲降霪雨三千五百公釐，冬春之交尤甚。國立九島，皆環礁也，故國旗繪九星以識之。境起南緯五度，迄於十度，橫跨東經百七十餘度。海域廣袤，方千七百餘里，而富納富提居乎其中。島多砥平，無山川之勝，地出海面不過四公尺。年深日久，潮汐侵齧，蹙國百里，執政深以為憂。

地既阨狹，不宜播穀，井泉褊乏，飲水全賴天澤，生計甚艱。
## 疆理
凡九島礁，六為環礁，三為孤島，方十里。都富納富提，中樞駐於豐阿法萊島瓦伊阿庫村，聚民四千九百餘，其地僅方四里而已。
## 郵傳
其國車馬遵左而行。陸路以機車、汽車為主，亦有客車。地僻區狹，無深水良港，水空交接，極為不便。唯有一局促之場，僅容五十座之輕機起降。斐濟每週有飛機五度抵境，實萬國中航路最罕之邦也。

海運，則賴澳洲助建之深水泊岸，可容中小型貨舶裝卸二十呎貨櫃。有澳洲貨輪「南方莫阿納號」，每月一至。島間往來，昔賴官輪「尼旺加二號」，今代以「尼旺加三號」及「馬努佛勞號」，理人貨轉輸。除首邑外，諸島多無埠頭，大舶僅能泊於近海，賴小艇接駁登岸。

島內計程車者凡七家，賃機車者凡十家。官營大客車二乘，自卯至戌，南北往復，招之即停。費率成人五十分，小兒二十分。首邑通八島有官舶，然南境荒僻，無定班可循。諸島依南、中、北三路通航，半月或一月一返，視節候而定。
紐埃

**紐埃**，島國也，在太平洋中，東望庫克群島，西眺東加，北臨美屬薩摩亞。方二百六十公里，口千餘。都阿洛菲。其國無君長，奉新西蘭之君為主，即今大英查爾斯三世也。
密克羅尼西亞聯邦

**密克羅尼西亞聯邦**，島國也，在太平洋中。方七百又二公里，口十萬餘。都帕利基爾。以美元為通貨。
東加

**東加**，島國也，居太平洋中，北望薩摩亞，東眺紐埃。方七百四十八公里，口十萬餘。都努瓜婁發。奉新教。
庫克群島

**庫克群島**，島國也，在太平洋中，東望法屬玻里尼西亞，西眺斐濟、紐埃。方二百四十公里，口萬餘。都阿瓦魯阿。其國無君長，奉新西蘭之君為主，即今大英查爾斯三世也。
馬紹爾群島

**馬紹爾群島**，島國也，在[太平洋]]中。方百八十又一公里，口七萬餘。都馬久羅。以美元為通貨。
薩摩亞

**薩摩亞**，島國也，在太平洋中，北望托克勞，南眺東加，西為瓦利斯及富圖納，東臨美屬薩摩亞。方二千九百餘公里，口十九萬餘。都阿庇亞。
斐濟

**斐濟**，島國也，在太平洋中，西望萬那杜，東眺東加。方萬八千餘公里，口八十九萬餘。都蘇瓦。
書

**書**，著也，著於竹帛之謂也。又謂**冊**。東島漢語，則謂之**本**。蓋以文代言，掲橥人類之思想，紀錄民群之事物，用是行遠垂久，而為載籍之總名也。

西元二〇一〇年，谷歌社公表云：「印刷術發明以來，異名之書籍，凡億三千萬。」
## 引據

書
分類:基礎之文
班固

**班固**，字**孟堅**，扶風安陵人，父彪。

少時，能書詩賦，九流百家之言，無不深究，十六入太學。

固承父業，續纂《漢書》，時人竊指私修國史，見囚。超白之曰：「頌其漢德，為鑒後人。」後釋之，明帝重之，更助其業。

復任蘭台令史，詔陳宗、伊敏、孟異等人撰紀，後為郎，典校秘書，又撰列傳，成，合二十八。

章帝朝，任玄武司馬，見召，與諸於白虎觀論五經異同，固成《白虎通義》。七年，可謂已成《漢書》。

元年，其母終，辭官守孝，同時，竇憲出兵匈奴，固與征，任中護軍，行中郎將事，大捷，勒石山之銘，出於固，另撰《竇將軍北征頌》，頌其北征。

固不教學諸子，諸子多不遵法度。固奴斥競，其大怒，不敢現，仇之。四年，竇憲失其勢，賜劍自殺，固為所相坐，且免。競假憲之失勢，罪固，辱之，固終於囚，年六十一。當是時，《漢書》未成。

## 評
張輔：「世人論司馬遷班固才之優劣，多以固為勝，餘以為失，遷之著述，辭約而事舉，敘三千年事唯五十萬言；班固敘二百年事乃八十萬言，煩省不同，不如遷一也。良史述事，善足以獎勸，惡足以監戒，人道之常。中流小事，亦無取焉，而班皆書之，不如二也。毀貶晁錯，傷忠臣之道，不如三也。遷既造創，固又因循，難易益不同矣。又遷為蘇秦、張儀、範雎、蔡澤作傳，逞辭流離，亦足以明其大才。故述辯士則辭藻華靡，敘實錄則隱核名檢，此所以遷稱良史也。」

劉勰：「班固、傅毅，文在伯仲。」
## 引據
虞書

**《虞書》**者，《尚書》中分也，載唐堯、虞舜、夏禹等事蹟之書。今本凡《堯典》、《舜典》、《大禹謨》、《皋陶謨》、《益稷》五篇。中《舜典》分由《堯典》，《益稷》分由《皋陶謨》。《大禹謨》者出偽《尚書》。

分類:尚書
南風

《**南風**》，長養之風也，言父母之長養己也。其辭未聞也。傳為虞舜所作。

《禮記》【樂記】曰：「昔者舜作五弦之琴，以歌《南風》。」《孔子家語》【辨樂解】曰：「昔者舜彈五弦之琴，造《南風》之詩。其詩曰：『南風之薰兮，可以解吾民之慍兮；南風之時兮，可以阜吾民之財兮。』」元劉塤《隱居通議》【〈琴譜〉序】曰：「擬《清廟》之古，賡《南風》之詩，聖人之製作也。」

## 引據


分類:詩
鍾繇

thumb|right|鍾繇畫像
**鍾繇**，字**元常**，漢潁川長社人也。嘗與族父瑜俱至洛陽，道遇相者，曰：「此童有貴相，然當厄於水，努力慎之！」行未十里，度橋，馬驚，墮水幾死。瑜以相者言中，益貴繇，而供給資費，使得專學。舉孝廉，除尚書郎、陽陵令，以疾去。辟三府，為廷尉正、黃門侍郎。

是時，漢帝在西京，李傕、郭汜等亂長安中，與關東斷絕。曹操領兗州牧，始遣使上書。傕、汜等以為「關東欲自立天子，今曹操雖有使命，非其至實」，議留操使，拒絕其意。繇說傕、汜等曰：「方今英雄並起，各矯命專制，唯曹兗州乃心王室，而逆其忠款，非所以副將來之望也。」傕、汜等用繇言，厚加答報，由是操使命遂得通。操既數聽荀彧之稱繇，又聞其說傕、汜，益虛心。後傕脅天子，繇與尚書郎韓斌同策謀。天子得出長安，繇有力焉。拜御史中丞，遷侍中尚書僕射，并錄前功封東武亭侯。

時關中諸將馬騰、韓遂等，各擁彊兵相與爭。操方有事山東，以關右為憂。乃表繇以侍中守司隸校尉，持節督關中諸軍，委之以後事，特使不拘科制。繇至長安，移書騰、遂等，為陳禍福，騰、遂各遣子入侍。操在官渡，與袁紹相持，繇送馬二千餘匹給軍。操與繇書曰：「得所送馬，甚應其急。關右平定，朝廷無西顧之憂，足下之勳也。昔蕭何鎮守關中，足食成軍，亦適當爾。」

其後匈奴單于作亂平陽，繇帥諸軍圍之，未拔；而袁尚所置河東太守郭援到河東，眾甚盛。諸將議欲釋之去，繇曰：「袁氏方彊，援之來，關中陰與之通，所以未悉叛者，顧吾威名故耳。若棄而去，示之以弱，所在之民，誰非寇讎？縱吾欲歸，其得至乎！此為未戰先自敗也。且援剛愎好勝，必易吾軍，若渡汾為營，及其未濟擊之，可大克也。」張既說馬騰會擊援，騰遣子超將精兵逆之。援至，果輕渡汾，眾止之，不從。濟水未半，擊，大破之，斬援，降單于。語在既傳。其後河東衛固作亂，與張晟、張琰及高幹等並為寇，繇又率諸將討破之。自天子西遷，洛陽人民單盡，繇徙關中民，又招納亡叛以充之，數年間民戶稍實。操征關中，得以為資，表繇為前軍師。

魏國初建，為大理，遷相國。文帝在東宮，賜繇五熟釜，為之銘曰：「於赫有魏，作漢藩輔。厥相惟鍾，實幹心膂。靖恭夙夜，匪遑安處。百寮師師，楷茲度矩。」數年，坐西曹掾魏諷謀反，策罷就第。文帝即王位，復為大理。及踐阼，改為廷尉，進封崇高鄉侯。遷太尉，轉封平陽鄉侯。時司徒華歆、司空王朗，並先世名臣。文帝罷朝，謂左右曰：「此三公者，乃一代之偉人也，後世殆難繼矣！」裴松之于此注曰：陸氏《异林》曰：「繇嘗數月不朝會，意性异常，或問其故，雲：“常有好婦來，美麗非凡。”問者曰：“必是鬼物，可殺之。”婦人後往，不即前，止戶外。繇問何以，曰：“公有相殺意。”繇曰：“無此。”乃勤勤呼之，乃入。繇意恨，有不忍之心，然猶斫之傷髀。婦人即出，以新綿拭血竟路。明日使人尋迹之，至一大塚，木中有好婦人，形體如生人，著白練衫，丹繡裲襠，傷左髀，以裲襠中綿拭血。」

明帝即位，進封定陵侯，增邑五百，并前千八百戶，遷太傅。繇有膝疾，拜起不便。時華歆亦以疾病，朝見皆使載輿車，虎賁舁上殿就坐。是後三公有疾，遂以為事。

初，操令曰使平議死刑可宮割者。繇以為「古之肉刑，更歷聖人，宜復施行，以代死刑。」議者以為非悅民之道，遂寢。及文帝臨饗羣臣，詔謂「大理欲復肉刑，此誠聖王之法。公卿當善共議。」議未定，會有軍事，復寢。太和中，繇上疏曰：「大魏受命，繼蹤虞、夏。孝文革法，不合古道。先帝聖德，固天所縱，墳典之業，一以貫之。是以繼世，仍發明詔，思復古刑，為一代法。連有軍事，遂未施行。陛下遠追二祖遺意，惜斬趾可以禁惡，恨入死之無辜，使明習律令，與羣臣共議。出本當右趾而入大辟者，復行此刑。書云：『皇帝清問下民，鰥寡有辭于苗。』此言堯當除蚩尤、有苗之刑，先審問於下民之有辭者也。若今蔽獄之時，訊問三槐、九棘、羣吏、萬民，使如孝景之令，其當棄巿，欲斬右趾者許之。其黥、劓、左趾、宮刑者，自如孝文，易以髠、笞。能有姦者，率年二十至四五十，雖斬其足，猶任生育。今天下人少于孝文之世，下計所全，歲三千人。張蒼除肉刑，所殺歲以萬計。臣欲復肉刑，歲生三千人。子貢問能濟民可謂仁乎？子曰：『何事於仁，必也聖乎，堯、舜其猶病諸！』又曰：『仁遠乎哉？我欲仁，斯仁至矣。』若誠行之，斯民永濟。」書奏，詔曰：「太傅學優才高，留心政事，又於刑理深遠。此大事，公卿羣僚善共平議。」司徒王朗議，以為「繇欲輕減大辟之條，以增益刖刑之數，此即起偃為豎，化屍為人矣。然臣之愚，猶有未合微異之意。夫五刑之屬，著在科律，自有減死一等之法，不死即為減。施行已久，不待遠假斧鑿于彼肉刑，然後有罪次也。前世仁者，不忍肉刑之慘酷，是以廢而不用。不用已來，歷年數百。今復行之，恐所減之文未彰于萬民之目，而肉刑之問已宣于寇讎之耳，非所以來遠人也。今可按繇所欲輕之死罪，使減死之髠、刖。嫌其輕者，可倍其居作之歲數。內有以生易死不訾之恩，外無以刖易釱駭耳之聲。」議者百餘人，與朗同者多。帝以吳、蜀未平，且寢。

太和四年，繇薨，壽有八十。帝素服臨弔，諡曰成侯。子毓嗣。初，文帝分毓戶邑，封繇弟演及子劭、孫豫列侯。

## 據
*《史／正史／三國志／魏書　凡三十卷／卷十三　魏書十三　鍾繇華歆王朗傳第十三／鍾繇　子毓》
宣示表

right|縮圖|宣示表拓本，北京故宮博物院藏

《**宣示表**》，魏鍾繇書。墨蹟無傳，今本傳為右軍摹本。南渡後賈似道刻本原石尚存，今藏首都博物館。

此帖波磔意趣，極為古雅。梁武帝贊曰：「勢巧形密，勝於自運。」王導東渡，入衣攜走，後傳逸少，又傳王修，修以其隨葬，遂不復見天日。

## 原文
尚書宣示，孫權所求，詔令所報，所以博（原作「愽」，二字古通）示。逮於卿佐，必冀良方，出於阿是。芻（原作「茤」，「蒭」之俗體）蕘之言，可擇郎廟，况繇始以疏賤，得為前恩。橫所盱睨，公私見異，愛同骨肉，殊遇厚寵，以至今日。

再世策（原作「𦯕」，異體）名，同國休戚，敢不自量。竊致愚慮，仍日達晨，坐以待旦，退思鄙淺。聖意所弃，則又割意，不敢獻聞。深念天下，今為已平，權之委質，外震神武。度其拳拳，無有二計：高尚自疏，况未見信。今推款誠，欲求見信，實懷不自信之心，亦宜待之以信，而當護其未自信也。其所求者，不可不許，許之而反，不必可與，求之而不許，勢必自絕，許而不與，其曲在己。

里語曰：「何以罰？與之奪；何以怒？許不與。」思省所示報權疏，曲折得宜，宜神聖之慮。非今臣下所能有增益，昔與文若奉事先帝，事有數者，有似於此。粗表二事，以為今者事勢，尚當有所依違，願君思省。若以在所慮，可不須復白（案原字上白下八，讀作「皃」則文意不通。姜白石《絳帖平》卷二曰：「故不復白，白字下有兩點，古白字印文皆然。」）。

節度唯君，恐不可采，故不自拜表。

分類:辭章
薦季直表

《**薦季直表**》，魏鍾繇書。陸行直曰：「繇《薦季直表》高古純樸，超妙入神，無晋唐插花美女之態。」王世貞曰：「天下之學鍾者，不再知有《淳化閣》」。此帖筆劃、結字自然，章法錯落。梁武帝曰：「雲鶴遊天」。

今傳一為墨跡（案墨跡實唐宋人摹本，真跡已佚，僅存民國照片），餘為刻本。

## 原文
臣繇言：臣自遭遇先帝，忝列腹心。爰自建安之初，王師破賊關東，時年荒榖貴，郡縣殘毀，三軍餽饟，朝不及夕。先帝神略奇計，委任得人。深山窮谷，民獻米豆，道路不絕。遂使強敵喪膽，我眾作氣，旬月之間，廓清蟻聚。當時實用故山陽太守關內侯季直之策，尅期成事，不差豪髮。先帝賞以封爵，授以劇郡。今直罷任，旅食許下，素為廉吏，衣食不充。臣愚欲望聖德錄其舊勳，矜其老困，復俾一州，俾圖報効。直力氣尚壯，必能夙夜保養人民。臣受國家異恩，不敢雷同，見事不言，干犯宸嚴。臣繇皇恐皇恐，頓首頓首，謹言。

黃初二年八月日（案「月」「日」間元無字，蓋草藳通例，俟呈上時填入也），司徒東武亭侯臣鍾繇表。